Ivan Miletić Milbridge: Dositej u Australiji – Australiana Serba\nIvan Miletić Milbridž (Milbridge) spada u one retke ljude koji istinski razmišljaju izvan zadatih okvira i sami krče put tamo gde ga nema. Ma koliko bile brojne i naizgled nesavladive, prepreke radije vidi kao izazove i šanse, nego kao probleme i ograničenja. To mu je omogućilo da 2012. bude angažovan i dobije vrlo odgovorne zadatke u Ministarstvu odbrane Australije. Bilo mu je povereno da vodi važne projekte na polju tehonloškog razvoja pri ovom ministarstvu, a ako kažemo da je budžet za jedan od tih projekata bio preko 200 miliona dolara, jasno je o kakvom se elitnom poslu radi. Sa uspehom je radio i u korporaciji Price Waterhouse Coopers. Međutim, to je tek deo njegove veoma bogate profesionalne biografije. Po dolasku u Australiju 2000. godine, studirao je, usavršavao se i radio čak i najteže poslove, ali je vrlo brzo napredovao i već 2003. osnovao malu marketinšku agenciju, koja ubrzo prerasta u uspešnu firmu za konsalting i vođenje projekata na vrhunskom nivou. Danas su Ivanove kompanije Eagle Space Group i Eagle Space Travel multinacionalne firme sa sedištem u Sidneju i Beogradu. Njihova delatnost je već izvesno vreme usmerena pre svega na privredno povezivanje Australije i Evrope, a posluju i u Kanadi i Severnoj Americi. Ivan Miletić Milbridž kroz svoje kompanije čini mnogo i na polju privredne saradnje Australije i Srbije, koja je od vremena raspada velike Jugoslavije gotovo sasvim zamrla. Oživljavanje privredne razmene ove dve zemlje, Ivan zapravo vidi kao važnu misiju svoje kompanije, koja izlazi iz okvira čiste poslovnosti i profita, utoliko što mu je lično, zbog njegovog porekla i ljubavi prema Srbiji i Australiji, izuzetno stalo da se stvore bolji uslovi za njihovo ekonomsko povezivanje. Po svim ostalim parametrima, njegovo angažovanje na ovom polju je vrlo profesionalno i znalačko. Uprkos svim izazovima, ne odustaje od svog angažovanja na stvaranju boljih uslova za privrednu saradnju Srbije i Australije i čak je dao svoj doprinos i donošenju posebnih carinskih zakonskih uredbi u Australiji upravo radi olakšavanja trgovinske razmene sa Srbijom. Prosto je neverovatno koliko se o tome malo zna, s obzirom na veliki potencijal povezivanja naše dve zemlje i nadamo se da ćemo bar malo ovim tekstom to promeniti.\nIvan sa velikom posvećenošću i istrajnošću pristupa i svojoj drugoj misiji, a to je podučavanje i obrazovanje dece poreklom iz Srbije rođene u Australiji na srpskom jeziku. Pri tome najmlađima ukoliko je potrebno obezbeđuje i učenje srpskog jezika, jer roditelji iz različitih razloga ne uspevaju uvek sami u tome. Sa suprugom Marijom ulaže dosta novca, vremena i truda kako bi njihova škola „Dositej“ opstala i kako bi najmlađim generacijama srpske dijaspore u Kamberi, glavnom gradu Australije, omogućili časove srpskog jezika, kulture i istorije. Ovaj njihov zajednički projekat je zapravo i pokrenula Marija, kada je napisala plan i program nastave na srpskom i engleskom jeziku. Zaista je pravo nadahnuće videti takvu posvećenost i plemenitost na delu u vremenu kada malo ko ulaže svoj novac i vreme u nešto što mu ne donosi materijalnu dobit. Za sada im u skladu sa svojim mogućnostima pomaže samo Ambasada Srbije u Australiji, ali se nadamo da će uskoro i šira srpska zajednica prepoznati koliko je važno da se podrži i proširi delovanje škole Dositej, koja trenutno nema dovoljno kapaciteta da primi sve zainteresovane đake. Sa Ivanom smo razgovarali o svemu ovome, a uspeli smo da saznamo ponešto i o njegovom odrastanju u Beogradu i životu u Australiji i izvan njegovih brojnih poslovnih i dobrotvornih projekata. Nekako radije govori o povezivanju Srbije i Australije, školi Dositej i drugim sličnim temama, nego o sebi, kako to uostalom često i biva kod izuzetnih ljudi.\nKako su nastale Vaše kompanije Eagle Space Group i Eagle Space Travel? Koja je bila polazna ideja?\nPolazna ideja se javila još 2003. godine. Igrom slučaja sam naišao na strateški dokument Ministarstva inostranih poslova i trgovine Australije iz 1999. godine o investicijama i trgovini sa Istočnom Evropom. Administracija Australije, inače, region Jugoistočne Evrope, ili kako se sad popularno zove Zapadnog Balkana, svrstava u Istočnu Evropu. Dokument je završen u vreme kada je SR Jugoslavija bila pod najoštrijim međunarodnim sankcijama i totalno isključena iz procesa strateškog planiranja. S druge strane, Hrvatska i Slovenija su u potpunosti nasledile bivšu osnovu za bilateralnu trgovinsku saradnju koju je imala nekadašnja SFRJ. To me je zaintrigiralo i zainteresovao sam se za nekadašnju bilateralnu trgovinu Australije i SFRJ. Uočio sam da je trgovina bila na zavidnom nivou i da je nekadašnja SFRJ bila važan partner Australije za plasman strateških sirovina u Evropi. Došao sam na ideju da osnujem agenciju za marketing koja bi se bavila istraživanjem potencijala i zainteresovanosti poslovnih krugova obe zemlje za, da tako kažem, „reanimaciju“ bilateralnih trgovinskih odnosa na relaciji Beograd-Kambera.\nOno što me je u tom procesu najviše ohrabrilo bilo je izuzetno veliko interesovanje dve poslovne zajednice, kao i činjenica da u poslovnim krugovima Australije ima veliki broj menadžera koji su nekada bili zaduženi za realizaciju saradnje. Interesovanje za “reanimaciju” je bilo veliko i u ministarstvima obe države. Na svakom koraku sam bio ohrabrivan da priču prenesem na sto viši nivo. Tako je tokom vremena mala agencija prerasla najpre u konsultantski, a zatim u mali multinacionalni model poslovanja, i danas smo vrlo prisutni na obe teritorije.\nTokom našeg poslovnog rasta na tržištu, uočili smo nedostatak infrastrukture potrebne za privredno povezivanje Beograda i Kambere, koja je nestala sa prestankom saradnje i uvođenjem međunarodnih sankcija i trgovinske blokade prema Beogradu od strane Ujedinjenih Nacija. Infrastruktura se jednostavno preselila iz Beograda u Zagreb i Ljubljanu. Situacija je postala još složenija kada je ulaskom Slovenije i Hrvatske u Evropsku uniju ta infrastruktura stavljena pod kvote koje reguliše Brisel za međunarodnu trgovinu definisanu zajedničkom politikom država EU. Tako obnovljena infrastruktura nije zaživela u Beogradu, ali je zato preko Hrvatske i Slovenije integrisana u opštu infastrukturu na nivou EU. Očekujući ovakve komplikacije, mi smo se na adekvatan način pozicionirali još 2010. i stvorili poslovni model, koji na najbolji i najefikasniji način može da ponudi potrebnu poslovnu infrastrukturu kroz Eagle Space Group i Eagle Space Travel. Nudimo različite mogućnosti kako za protok robe i kapitala, tako i za povezivanje poslovnih ljudi.\nS obzirom da nastojite da povežete Australiju i Evropu kroz delatnosti i aktivnosti Vaše kompanije, kakvo je Vaše iskustvo po tom pitanju?\nIskustvo je zanimljivo i dinamično, s obzirom da je od 2003. godine, kada smo osnovali prvi deo našeg poslovnog sistema, do danas, Evropa za samo 14 godina mnogo promenila i stalno menja svoj oblik. Evropska unija je sa početnih 12 došla do 28 država članica. Neke od zemalja bivše Jugoslavije su postale punopravni članovi EU. S druge strane, Australija ima konstantan porast populacije i povećan priliv imigranata, te je u istom periodu povećala svoju populaciju sa 18 na 24 miliona stanovnika. Moglo bi se reći da su to dva vrlo dinamična tržišta u stalnom porastu. Međutim, od 2008. godine na oba ova tržišta osetne su posledice značajne finansijske stagnacije u odnosu na prethodni period. Uzrok je na prvom mestu globalna finansijska kriza, koja još uvek traje i samo prelazi iz jednog oblika u drugi. Neizvesno je i kada i kako će se kriza završiti. Kao prateći efekat ove ekonomske stagancije, EU nije više u mogućnosti da reflektuje svoju ekonomsku moć i prosperitet izvan svojih granica i dolazi do urušavanja državnih sistema u celokupnom basenu Meditarana, a samim tim i Bliskog Istoka, što kreira bezbedonosne rizike za mnoge zemlje. Australija je možda daleko, ali je okrenuta svojim saveznicima, kao i NATO-u, kao zvaničnom odbrambenom mehanizmu Evrope. Povrh svega, trgovinski putevi od Evrope do Australije i obrnuto, vode upravo preko područja, koja sve više zahvata požar izazvan raspadom njihovih državnih sistema, a to su rog Afrike, Suecki kanal i Mediteranski basen.\nKada je reč o privrednoj saradnji Srbije i Australije, konkretno naše iskustvo je da su poslovni krugovi obe države izuzetno zainteresovani za zajedničke trgovinske i investicione projekte, verovatno više nego što postojeće poslovne infrastrukture to mogu da podrže. Postojeća infrastruktura na relaciji Beograd-Kambera se odvija preko etničkih poslovnih subjekata naših iseljenika, koji su specijalizovani za robu široke potrošnje sa teritorije bivše Jugoslavije. Ne postoje prodavnice koje distribuiraju samo srpske proizvode. Po prirodi stvari radi se o malim porodičnim trgovinskim firmama, koje imaju ograničen kapacitet, ljudske resurse, znanje i mogućnost da za kratko vreme povećaju postojeći plasman na australijskom tržištu. Što se tiče ulaska robe iz Australije u Srbiju, tu je situacija još gora. Ni u jednoj ni u drugoj državi ne postoje kompanije suprotne strane. Izuzetak je jedino aviokompanija Air Serbia, koja je nasledila osnovnu I vrlo skromnu infrastrukturu nekadašnjeg JAT-a u Australiji. Čujem i da je Rio Tinto prisutan na srpskom tržištu, ali ne u značajnijem obliku. U Srbiji ne postoji poslovni klub ili komora koja bi popularisala bilateralne trgovinske odnose Srbije i Australije, a tek nedavno je u Australiji pokrenut pionirski korak ka kreiranju srpsko-australijske komore.\nZa trgovinske projekte značajnijeg obima potrebno je da na obe teritorije postoji infrastruktura koja može da ih podrži. U praktičnom smislu potrebno je da postoje luke i aerodromi sa kapacitetom za kargo većeg obima, magacini za skladištenje i distrubuciju velike količine robe, odlična železnička i putna mreža, kao i plovni putevi za distribiciju robe do krajnjeg odredišta. Australija kao ostrvska zemlja, koja zavisi od priliva i odliva robe i kapitala i čije je glavno trgovinsko odredište mnogoljudna Azija, ima sve ove kapacitete. S druge strane, Srbija ima hroničan nedostatak luka i aerodroma za priliv i odliv veće količine robe brzo, efikasno i po prihvatljivim cenama, a u železničku mrežu se nije ulagalo decenijama, dok je putna mreža tek u povoju i još uvek se grade autoputevi ka Solunu, Konstanci, Baru i Plovdivu. Pored toga, u Srbiji nema velikih globalnih špediterskih kompanija, koje mogu da pruže kargo transport većeg obima, dok lokalne špediterske kompanije imaju veoma ograničen kapacitet za transport velike količine robe do udaljenih tržišta.\nKakva je situacija recimo kada je reč o čvršćem povezivanju i privrednoj saradnji Australije i Srbije?\nŠto se čvršćeg povezivanja i privredne saradnje tiče, naše je iskustvo da na obe strane postoji velika volja i želja, bez obzira da li se radi o privrednim krugovima ili državnoj administraciji. Mnogi napori se čine od 2003. kada smo mi uključeni u celu priču. Mogućnosti i interesovanje su ogromni u svim sektorima od plasmana robe široke potrošnje i to posebno hrane, preko farmaceutskih proizvoda i strateških sirovina, do namenske industrije. Interesovanje za saradnju je izuzetno veliko u obe zemlje.\nNašim radom smo čak uspeli da pomognemo i da dve administracije otklone neke carinske barijare nasleđene iz vremena raspada SFRJ i međunarodnih sankcija prema Beogradu. Šta više, Australija je zbog Srbije donela i posebne amandmane na carinski zakon. Administracije obe države rade na otklanjanju svih administrativnih prepreka. Poslovne zajednice takođe imaju veliku želju za saradnjom. Nažalost, već pomenuti nedostatak infrastrukture je glavni problem koji se javlja pri realizaciji, jer značajno utiče na vreme potrebno za plasman proizvoda i cenu špedicije, što onda pada na teret krajnjeg potrošača.\nU Beogradu postoji mišljenje da je kanal dijaspore jedino rešenje za plasman robe i upravo iz tog razloga vrlo često ne postoji spremnost za realizaciju trgovinskih projekata izvan tog tržišta. Naše je iskustvo da vrlo često nema promotivnog materijala na engleskom jeziku, već se potencijalnim kupcima dostavlja materijal na srpskom. Bili smo vrlo iznenađeni kada smo shvatili da nema ni pakovanja proizvoda na engleskom jeziku ili recimo da kadrovi u kompanijama zaduženi za izvoz ne govore jezik na funkcionalnom nivou. Morali smo da odustanemo od nekoliko projekata upravo zbog toga što ili promotivni materijal ili pakovanje nisu bili adekvatni, ili pak proizvođači u Srbiji nisu uspevali da okonćaju pregovore u razumnom roku, zbog nepoznavanja pravne i poslovne terminologije neophodne za pregovore o kupoprodajnim ugovorima.\nAustraliana Serbahttps://www.australianaserba.com/ivan-miletic-milbridge-dositej-u-australiji/https://www.australianaserba.com/wp-content/uploads/2017/03/12795078_10207399077507659_942701479236790470_o-e1489024428987-1024x971.jpghttps://www.australianaserba.com/wp-content/uploads/2017/03/12795078_10207399077507659_942701479236790470_o-e1489024428987-150x150.jpg 2017-03-09T03:46:52+00:00 Australiana SerbaSponeAir Serbia,Australija,Belgrade,Beograd,Canberra,dijaspora,DOSITEJ Serbian Language School,Eagle Space Group,Eagle Space Travel,Ivan Milbridge,Ivan Miletić,Ivan Miletić Milbridge,JAT,Kalemegdan,Kambera,Maria Milbridge,Ministarstvo odbrane Australije,privreda,Rio Tinto,Sidnej,škola srpskog jezika,Srbija,SydneyIvan Miletić Milbridž (Milbridge) spada u one retke ljude koji istinski razmišljaju izvan zadatih okvira i sami krče put tamo gde ga nema. Ma koliko bile brojne i naizgled nesavladive, prepreke radije vidi kao izazove i šanse, nego kao probleme i ograničenja. To mu je omogućilo da 2012. bude...Australiana Serba australianaserba@gmail.comAdministratorAustraliana Serba\nAir Serbia, Australija, Belgrade, Beograd, Canberra, dijaspora, DOSITEJ Serbian Language School, Eagle Space Group, Eagle Space Travel, Ivan Milbridge, Ivan Miletić, Ivan Miletić Milbridge, JAT, Kalemegdan, Kambera, Maria Milbridge, Ministarstvo odbrane Australije, privreda, Rio Tinto, Sidnej, škola srpskog jezika, Srbija, Sydney\nosam − = tri\n« Euraw Stories: Balkan u srcu Melburna!\nBojan Ljubenović: Magneti za budale »


Ostaje pitanje da li će se trka uopšte i održati, a ako se kojim slučajem održi, biće to bez Meklarena, ekipe koja se povukla iz trke.\n"Boks" Meklaren Rejsinga u Australiji\nKao razlog za takav potez čuvenog tima, navodi se činjenica da je jedan od članova pozitivan na korona virus nakon što je testiran jer je imao simptome. On je odmah izolovan, a Meklaren je povodom toga izdao i saopštenje.\n„Meklaren Rejsing tim je spreman da pruži podršku svom zaposlenom kojeg očekuje period proveden u karantinu. Tim sarađuje sa lokalnim nadležnima kako bi pomogao u njihovim analizama. Odluka je izrečena Formuli 1, a donešena je ne samo zbog zaposlenih u Meklarenu, već i zbog ostalih timova.”.\nVelika nagrada Australije, trebalo bi da se vozi u nedelju ujutru, ukoliko do njenog odlaganja ne dođe.


EBRD GEFF program za čistiji vazduh na zapadnom Balkanu – GEFF Srbija\nNa Svetski dan zaštite životne sredine obeležava se uspeh programa za unapređenje energetske efikasnosti\nBeograd, 5. jun 2019. godine – Svetski dan zaštite životne sredine je idealna prilika da se još jednom naglasi koliko je važna borba protiv klimatskih promena, ali i da se istaknu neki uspešni primeri. Program finansiranja zelene ekonomije zapadnog Balkana (WB GEFF) Evropske banke za obnovu i razvoj (EBRD) kreiran je sa ciljem da doprinese zaštiti okoline kroz bolju i efikasniju upotrebu energije. Dosadašnje ulaganje u vrednosti od 8 miliona evra u projekte kojima se pospešuje energetska efikasnost u domaćinstvima uštedelo je 7 miliona kWh energije i doprinelo smanjenju emisije preko 2,5 miliona kg CO2 na godišnjem nivou.\nDevedeset dva procenta svetske populacije ne diše čist vazduh, a zagađenje vazduha je posebno značajan problem u zemljama Balkana. Svetski dan zaštite životne sredine 2019. godine podstiče preduzeća, zajednice i pojedince da zajedno istraže kako obnovljiv izvori energije i zelene tehnologije mogu poboljšati kvalitet vazduha na globalnom nivou.\nObzirom da je WB GEFF prvi program za finansiranje energetske efikasnosti u domaćinstvima zapadnog Balkana koji sprovodi EBRD, vrlo je značajno što Svetski dan zaštite životne sredine možemo obeležiti tako pozitivnim rezultatatima.


11. Festival sevdalinke u junu mjesecu na otvorenom – Super TV\nNakon fenomenalno organizovanog 10.Festivala sevdalinke „Sevdalinko u srcu te nosim“ koji je održan prošle godine, Organizacioni odbor za ovu godinu je pripremio niz novina koje će ponovo pomjeriti sve granice kada su manifestacije ovoga tipa u pitanju. Na prvom radnom sastanku Organizacionog odbora, koji je održan početkom sedmice u Tuzli, sumirani su rezultati aktivnosti koje su se odvijale u proteklom periodu. Članovi su podnijeli izvještaj o uspješno održanom koncertu „Sevdah u Podgorici“ i šta je sve urađeno u međuvremenu na promociji inicijative Udruženja Muzičkih Umjetnika za očuvanje sevdalinke kao „kulturno-historijskog nematerijalnog blaga Bosne Hercegovine“.\nProšle godine po prvi put, sam je Festival trajao dva dana od čega je prvo veče bilo takmičarskog karaktera. Nakon duže vremena, poštovaoci sevdalinke bili su obradovani sa sedamnaest novih kompozicija, koje su premijerno izvedene te večeri, a koje su već pronašle svoje mjestu u srcima ljubitelja ove pjesme. Samom Festivalu prethodila je konferencija – „Nominacija sevdalinke za upis\nna Reprezentativnu listu nematerijalnog kulturnog naslijeđa čovječanstva“, na kojoj su ljudi od struke i nauke i obražložili ali i podržali ovu našu inicijativu.\nU toku priprema za održavanje Festivala održali smo i promociju knjige „Sevdah u srcu, sevdalinka u duši“ autora Zlatka Dukića, koja metodički pokazuje trnovit put naše inicijative za očuvanje pjesme sevdalinke.\nPripreme za ovogodišnji Festival već su u toku. Konkurs za nove kompozicije koje će biti izvedene na ovom Festivalu je već objavljen i pjesme već pristižu na našu adresu. Želja nam je da pjesma sevdalinka dobije svoje zasluženo mjesto na cijelom ovom našem prostoru, pa su u planu i određene aktivnosti u svim većim gradovima regiona. Nakon koncerta u Podgorici, 03. apila u Sava centru u Beogradu, održaćemo koncert „Sevdah u Beogradu“ uz učešće istaknutih interperetatora ove pjesme iz BiH, Srbije, Hrvatske, Crne Gore, Slovenije i\nSjeverne Makedonije. U mjesecu aprilu (tačnije 28.04.) u Tuzli ćemo održati i panel diskusiju na temu „Sevdalinka kulturno historijsko nematerijalno blago BiH – Sevdalinka kao turistička vrijednost“. Ove godine planirano je da se Festival održi u drugoj polovini mjeseca juna i da traje tri dana. Prošle godine smo po prvi imali takmičarsku, a ove godine uvodimo još jednu novinu, a to je regionalno takmičenje harmonikaša pod pokroviteljstvom jednog od najpoznatijih svjetskih proizvođača ovoga instrumenta, kompanije Guerrini iz Italije. Naravno, dešavanja ovogodišnjeg\nFestivala biće ponovo krunisana revijalnom večeri na kojoj su već učešće potvrdila neka od najeminentnijih imena estradne scene iz cijelog regiona. Ono što je posebno zanimljivo je i to da će takmičarska i revijalna noć Festivala sevdalinke biti održane na otvorenom na preuređenom Trgu slobode u Tuzli.


Izgradnja crkvenog objekta u KC Niš\nU niškom Kliničkom centru je uz blagoslov episkopa niškog Arsenija, formiran Odbor za podizanje paraklisa koji bi bio izgrađen u krugu Kliničkog centra na prostoru između stare zgrade internističkih klinika i zgrade Klinike za nukleranu medicinu, objavio je na svom Fejsbuk profilu direktor Klinike za kardiohirurgiju dr Dragan Milić.\nParaklis; Foto: Printscreen D.M\nPrema njegovim navodima, Odbor ima preko 100 članova i čine ga lekari, medicinske sestre i tehničari, kao i nemedicinsko osoblje koji rade u Kliničkom centru.\n„U našem KC godišnje se leči na stotine hiljade pacijenata, više desetina hiljada se hospitalizuje, a na hiljade se operiše. Nigde ne postoji veća potreba za nadom ili utehom nego u bolnicama zbog čega svuda u svetu postoje crkveni objekti u kojima pacijenti i članovi njihovih porodica mogu zadovoljiti svoje duhovne potrebe“, kazao je dr Milić.\nOn je rekao da je idejno resenje za paraklis izradio arhitekta Dimitrije Marinković iz Pančeva, a na predlog episkopa niškog Arsenija paraklis će biti posvećen Bogorodici živonosnom istočniku.\n„Odbor se zahvaljuje brojnim donatorima i prijateljima koji su već najavili svoj dopronos u izgradnji ovog malog crkvenog objekta. Njegovom izgradnjom KC Niš neće više biti jedini KC u Srbiji bez crkvenog objekta“, istakao je dr Milić\nPrethodni tekstPoslanici iz Niša koji ulaze u novi saziv Narodne skupštine\nSledeći tekstKo ne plati kaznu koja mu stigne na adresu, može dobiti zabranu ulaska u EU


VIDEO: Električni Solaris predstavljen u Beogradu | Autobusi.NET\nObjavio: Slobodan Kostić Datum: 01.10.2017 Kategorija: Proizvođači autobusa, Vesti, Zanimljivosti Objavite komentar\nPreduzeće SDT Group d.o.o., zastupnik i uvoznik poljske fabrike Solaris Bus & Coach za Srbiju i region, u petak 29. septembra, održalo je prezentaciju autobusa 2017. godine.\nNa prezentaciji, na kojoj je osim naše redakcije, bio prisutan poljski ambasador u Srbiji, predstavnici organizacija za zaštitu životne sredine i stručna javnost, prvobitno se obratio Dejan Trifunović, direktor kompanije SDT Group d.o.o. gde je uputio prisutne u rad firme. SDT Group, osim u Srbiji, zastupa Solaris u Mađarskoj, Rumuniji i Bugarskoj i ukupan broj prodatih vozila broji više od 1000 autobusa.\nReč je potom preuzeo Adam Zielinski, direktor Solarisovog odeljenja za izvoz za istok i Srednji istok. On je, govoreći o poslovnim rezultatima i širokoj gami autobusa koje nudi poljski proizvođač, skrenuo pažnju na klimatske promene i misiju Evropske unije da smanji emisiju štetnih gasova najmanje za 60% u odnosu na 1990. godinu. To se ogleda i u proizvodnji fabrike koju on predstavlja. Tako je, u odnosu na 2015. godinu, kada je isporučio 170 električnih autobusa, Solaris u toku 2016. godine isporučio čak 302 elektro vozila, što predstavlja porast potražnje od 70 procenata.\nPrezentacja stručnoj javnosti održana u Zemunu. © Slobodan Kostić\nZvezda večeri, naravno, bio je Solaris Urbino 12 electric, nosilac nagrade Bus of the Year za 2017. godinu i prvi autobus sa ovom titulom koji nema motor sa unutrašnjim sagorevanjem. Na svom proputovanju kroz Evropu već je posetio Rumuniju i Bugarsku. Dolazeći iz Sofije, tokom prethodne nedelje, autobus je prevozio putnike na linijama u Nišu i Jagodini, odakle je dovezen u Beograd na promociju.\nOve nedelje autobus će biti na liniji Obrenovac – Beograd a zatim će obići Novi Sad. © Slobodan Kostić\nTokom ove nedelje, autobus će prevoziti putnike na linijama od Obrenovca do Beograda, a u sredu će posetiti Novi Sad, čiji javni prevoznik neće testirati vozilo u redovnom saobraćaju zbog dugačke procedure pribavljanja potrebnih dozvola. Iz Novog Sada, električni Solaris će nastaviti put Slovenije, gde će nastaviti dokazivanje svojih performansi.\nTač skrin tabla još uvek slabo primenjena. © Slobodan Kostić\nInače, Solarisov električni autobus može biti isporučen u četiri različite izvedbe, kategorisano po načinu punjenja. Najjeftiniji način punjenja je plug-in sistem, gde se vozilo prikači na utičnicu dok je u garaži. Sleduje ga najprimenjeniji pantografski sistem, gde se vozilo brzo puni na punjačima na trasi ili terminusima. Najskuplji od ovih sistema su sistem induktivnog, odnosno beskontaktnog punjenja, kao i pogon na vodonik, gde baterije u vožnji puni gorivna ćelija.\nelectric električni autobus pantograf SDT Group Solaris Urbino 12 urbino 12 electric video\nTagged with: electric električni autobus pantograf SDT Group Solaris Urbino 12 urbino 12 electric video\nPrevious: Feniksbus ulazi u minibus segment\nNext: Ukida se poslednja trolejbuska mreža sa volanom na desnoj strani


Vesti online / Vesti / Hronika / Filmska pljačka u Leposaviću: Lopovi odneli 18 miliona dinara\nU Leposaviću, na Kosovu i Metohiji, opljačkano je danas vozilo privatne kompanije za obezbeđenje Henderson, brzom intervencijom policije deo novca, za koji se ne zna precizno koliko ga je bilo i čiji je, pronađen je, kao i jedno vozilo. Lokalni mediji su javili da je opljačkano oko 18 miliona dinara.\nPolicija traga za pljačkašima (Foto: Arhiva)\nPrema rečima zamenika regionalnog komandira Kosovske policije za Sever, Besima Hotija, za sada je poznato da su pljački učestvovala četiri vozila, te da policija traga za pljačkašima.\nMediji podsećaju da je ovo drugi put da su vozila kompanije za obezbeđenje Henderson, koja se bavi zaštitom ljudi i imovine, meta pljačkaša.\nProšlog maja takođe vozilo ove privatne kompanije bilo je meta napada u Opštini Leposavić.\nMediji tvrde da je policiji poznat i identitet jednog o osumnjičenih pljačkaša, te da je u pronađenom automobilu nađeno i oružje i vozačka dozvola, najverovatnije jednog od pljačkaša.\nPljačka se dogodila danas oko 11 sati.


Konkursi za prvu pesničku zbirku i esej o Disu - Bizlife.rs\nKonkursi za prvu pesničku zbirku i esej o Disu\n13:30 Čačak, 08/02/2012\nGradska biblioteka „Vladislav Petković Dis“ saopštila je da je raspisala tri konkursa, za prvu pesničku zbirku, za najbolji esej o Disovom stvaralaštvu i za literarne radove učenika osnovnih i srednjih škola u Moravičkom okrugu.\nRezultati konkursa, koji su otvoreni do 10. aprila, biće poznati do 20. maja, navodi se u saopštenju biblioteke. Nagrade će biti dodeljene u okviru pesničke manifestacije „Disovo proleće“, koja se već 49 godina zaredom održava u Čačku, u organizaiciji biblioteke, u čast poezije Vladislava Petkovića Disa koji je rođen u tom gradu.\nZa prvu pesničku zbirku, napisanu na srpskom jeziku, mogu konkurisati autori do 31 godine, sa najmanje 30 pesama, a po oceni stručnog žirija autoru najboljeg rukopisa biće dodeljena plaketa „Mladi Dis“, a biblioteka će mu štampati knjigu poezije u svojoj ediciji „Tokovi“.\nPravo učešća na konkurs za esej o pesniku Disu i njegovom stvaralaštvu imaju mladi književni kritičari, studenti, postdiplomci i učenici, a biblioteka će novčano nagraditi najbolje. Pravo na učešće za konkurs literarnih radova imaju svi učenici osnovnih i sređih škola Moravičkog okruga, a tema je slobodna, u formi poezije ili kraćih proznih sastava. Tri najbolja rada iz svake oblasti, po oceni stručnog žirija, biće nagrađeni i objavljeni u časopisu „Disovo proleće“, navodi se u saopštenju Gradske biblioteke „Vladislav Petković Dis“.


Nedavno objavljena dokumenta CIA-e relevantna za današnje događaje\nSkidanje vela tajnosti sa dokumenata o kršenjima zakona od strane američkih obaveštajnih službi bacilo je svetlo na neke mračne delove istorije američke Centralne obaveštajne agencije. Većina informacija, od kojih su neke stare i 30 godina, već su bile poznate javnosti.\nObaveštajni stručnjaci kažu da objvaljena dokumenta, poznata kao ”porodični nakit,“ pružaju uvid u ”jedno drugo vreme, i jednu veoma drugačiju agenciju.“ Ali Dejvid Baret, istoričar špijunaže sa univerziteta Vilanova, kaže da su se neke stvari održale do danas:\n”Mislim da ima sličnosti. Jednoga dana osvrnućemo se na period od nekoliko godina posle 11. septembra 2001, i videti da je i tada bilo kršenja zakona. U ovom trenutku to nas najviše asocira na početak Hladnog rata, odnosno na period pre ”porodičnog nakita.“\nGotovo 700 stranica raznih dokumenata sadrže detalje o sumnjivim, a u mnogim slučajevima moguće i nelegalnim aktivnostima CIA-e, Federalnog istražnog biroa i Nacionalne bezbednosne agencije, 50-tih, 60-tih i 70-tih godina. Među njima su planovi za atentat na Fidela Kastra, praćenje domaćih političkih disidenata, otvaranje privatne pošte i elektronsko prisluškivanje američkih novinara. Mnoge informacije o ”porodičnom nakitu,“ objavio je Njujork tajms, još decembra 1974., podstakavši dve kongresne istrage i jednu predsedničku komisiju naredne godine. Veliki delovi sada objavljenih dokumenata ostali su cenzurisani. Ejmi Zigart, profesorka javne politike i stručnjak za obaveštajne agencije, sa Univerziteta države Kalifornije, u Los Anđelesu, kaže da je i danas, kao ranije, važno kako predsednik koristi moć obaveštavajnih agencija.\n”Demokrate i republikanci, Hladni rat, terorizam... sve to nije važno. Svi predsednici padaju u iskušenje da pređu granicu onoga što većina Amerikanaca smatra za dozvoljeno. Postoji neprestana nesaglasnost između onoga što predsednici smatraju da je dozvoljeno u procesu zaštite nacionalne bezbednosti i onoga što većina Amerikanaca smatra kršenjem osnovnih građanskih sloboda. To se događalo šezdesetih godina pa se događa i danas.“\nPomenute istrage o ”porodičnom nakitu“ dovele su do reformi, uključujući osnivanje stalnih kongresnih odbora za nadgledanje obaveštajnih aktivnosti. Brit Snajder, savetnik jedne senatske istražne komisije iz 1975. godine kaže da je to nadgledanje vremenom popustilo:\n”Mislim da je u novije vreme nastao period u kome se nije strogo gledalo na obaveštajnu zajednicu i ono što ona radi. To je trajalo možda desetak godina. Ali mislim da je sada počelo da se menja. Mislim da su oba odbora sada aktivnija i da se vraćaju na ono što su nekada bili.“\nProfesorka Ejmi Zigart pozdravila je objavljivanje ”porodičnog nakita“ rekavši da je to odavno trebalo da se dogodi. Ali ona kaže da obaveštajna zajednica drži u sefu još mnogo toga što bi trebalo predstaviti javnosti:\n”Mislim da bi trebalo da pazimo da ne prenaglimo u čestitkama na njenoj otvorenosti. Ima još mnogo toga što bi moglo da rasvetli ono što je dovelo do 11. septembra 2001. i to kako bismo mogli da poboljšamo prikupljanje obaveštajnih podataka.“\n”Porodični nakit“ pruža obrise slike kako su CIA i Nacionalna bezbednosna agencija sprovodili elektronska praćenja i prisluškivanja pre više decenija. Bela kuća i Kongres trenutno se glože oko dokumenata i elektronske pošte o nezakonitim elekstronskim prisluškivanjima koje je Bušova administracija naredila Nacionalnoj bezbednosnoj agenciji posle 11. septembra 2001. godine.


Biće još mnogo izazova i napora - alo.rs\nAUTOR: Alo.rs/Tanjug DATUM I VREME: 06.03.2021. 13:31\n"Biće još mnogo izazova i napora da bismo povratili stare, lepe navike i pre godinu dana izgubljenu normalnost. Sa obnovljenom verom u sebe, s jednako požrtvovanim pristupom i stepenom odgovornosti, kao i beskrajno požrtvovanim zdravstvenim radnicima, uverena sam da ćemo kao država i društvo uspeti ne samo da izađemo iz ove katastrofe već i da nastavimo da ređamo pobede u budućnosti", navela je Brnabić.\n"Danas su građani Srbije ponosni na svoju državu i njen efikasan i kvalitetan sistem vakcinacije, dok istovremeno privlačimo sve više pohvala i pozitivnih ocena od medija i zdravstvenih stručnjaka iz inostranstva", ukazala je premijerka.\n"U Srbiji se danas prave domaće hirurške maske, dezificijensi, lekovi za koronu, domaći ELISA testovi. Dizajniran je čak i prvi prototip srpskog respiratora, a početak domaće proizvodnje vakcina na ''Torlaku'' više nije tako daleka budućnost", poručila je Brnabićeva.\n"To su sve rezultati našeg jedinstva i zajedničke borbe države i društva, s predsednikom Aleksandrom Vučićem na čelu", istakla je Brnabićeva.\nVašington čuva leđa Saudijcima, iako su umešani u terorističke napade 11. septembra!


Premijer Aleksandar Vučic u ponedeljak posetiće opštinu Topola - iKragujevac\nPremijer Aleksandar Vučic u ponedeljak posetiće opštinu Topola\nsubota, 04 jul 2015 10:08\nPredsednik Vlade Republike Srbije, Aleksandar Vučić, posetiće u ponedeljak, 6. jula, opštinu Topola.\nU 10:00 časova, Aleksandar Vučić i predsednik Skupštine opštine Topola, Dragan Jovanović, obići će vinariju u izgradnji PIK „Oplenac“. Po obilasku vinarije i razgovoru sa vlasnikom firme, Nebojšom Jocićem, Dragan Jovanović i Aleksandar Vučić će se uputiti u selo Blaznavu, gde će svečano biti otvoren i pušten u saobraćaj novoizgrađeni most preko reke Jasenice.\nVinarija u izgradnji, PIK „Oplenac“ s razlogom pretenduje da postane jedna od vodećih srpskih vinarija. Već na prvi pogled vidljivo je da stara vinarija posle višedecenijskog propadanja sada živi novi život. Kada 12. oktobra ove godine i zvanično bude otvorena njen kapacitet će iznositi oko 5,5 miliona litara vina.\nPrevashodan razlog posete predsednika Vlade biće puštanje u saobraćaj novog mosta u Blaznavi. Most se nalazi na državnom putu Topola – Šatornja – Stragari. Njegovim puštanjem u saobraćaj normalizovaće se komunikacija u ovom delu opštine i ponovo uspostaviti saobraćaj za teretna vozila i autobuse koji Stragare povezuju sa Topolom.\nJednu od najvećih infrastrukturnih šteta u prošlogodišnjim poplavama predstavlja stari most. Novi most je dužine 70 metara, širine kolovoznog dela od oko 9 metara, sa stazom za pešake sa jedne i druge strane. Projektant je Institut za puteve, a izvođač radova beogradska „Mostogradnja“. Sa rušenjem starog i podizanjem novog mosta i uređenjem rečnog korita, ova investicije će iznositi oko milion evra. Investitori su Putevi Srbije i Opština Topola.


Grad u Italiji uvodi kazne za davanje novca prosjacima – Plus Radio\nHome / Putovanja / Grad u Italiji uvodi kazne za davanje novca prosjacima\nGrad u Italiji uvodi kazne za davanje novca prosjacima\nBy Plus Radio on 21/03/2016 Vrijeme: 13:20\nJedan grad u Italiji odlučio je da se sa problemom prosjaka izbori na svoj način – umesto da kažnjavaju prosjake, vlasti planiraju da uvedu novčane kazne za prolaznike koji im udeljuju novac.\nTa odluka je objavljena nakon što su stanovnici priobalnog grada Bordigera u regionu Ligurija, na severozapadu Italije, izneli pritužbe da im lokalni prosjaci ne daju mira, prenosi „Raša tudej“.\n„Besmisleno je kažnjavati one koji ne mogu ili nikada neće moći da plate kazne“, kaže gradonačelnik Đakomo Palanka.\nOn je lokalnom istu „Sekolo XIX“ rekao da se ta pojava mora iskoreniti pošto se, kako ističe, iza nje često kriju prave organizacije, a najbolji način da se to učini jeste, po njegovim rečima, da se obeshrabre oni koji prosjacima daju novac.\n„Za svakog ko je zaista u teškom materijalnom stanju, na raspolaganju su socijalne službe“, dodao je Palanka.\nStiven Barns iz dobrotvorne organizacije „Prodžekt Rum“ rekao je istom listu da podržava odluku gradonačelnika Bordigere.\n„Ne samo što je ponižavajuće baciti par novčića nekome na ulici, već je daleko bolje pokazati istinsko saosećanje i ljubaznost“, kaže Barns, ocenjujući da odluka gradskih vlasti eliminiše opasnost od podržavanja organizovang uličnog kriminala ili podsticanja alholizma i narkomanije.\nU organizaciji „Prodžekt Rum“ navode da im je cilj da se prosjacima pomogne na druge načine.\nBolje je, predlažu, da im humani ljudi – umesto da im bace koji novčić – kupe čarape, šampon ili im donesu kesu sa namirnicama iz supermarketa.\nIako je prosjačenje i dalje legalno na nacionalnom nivou u Italiji, neki tamošnji gradovi imaju sopstvene propise kad je o tome reč, te je tako Venecija 2008. godine zabranila prosjačenje i uvela kazne od 25 do 50 evra za one koji se ogluše o zabranu.\nProsjačenje je, takođe, zabranjeno u Švedskoj i Velikoj Britaniji, kao i u nekim regionima Norveške i Austrije, dok se u Grčkoj kažnjava sa šest meseci zatvora.\n← Previous Story Moskva dobija rusku verziju Diznilenda\nNext Story → Najjeftiniji evropski gradovi


Kookosinela vam donosi bjuti savete - oradio.rs\nBjuti blogovi postaju sve popularniji u Srbiji, a mlade autorke trude se da vam putem svojih objava pomognu pri odabiru prozivoda za negu kose, lica kao i pri odabiru kvalitetne šminke. Dvadesetdvogodišnja Nataša Jokić je nova u bjuti blogingu, ali čak pri prvoj poseti na sajt odaje utisak iskusne blogerke.\nKookosinela postoji svega dva meseca, a već je prikupila simpatije mnogih dama i momaka koji paze na svoj izgled i trude se da koriste kvalitetne proizvode. Natašin bjuti blog definitivno izdvajaju fotografije koje ovoj pink bjuti stranici daju poseban ugođaj. Stranica poseduje i izdvojen deo za sva pitanja i komentare koje možete da pošaljete direktno autorki. Kako sama kaže, pokušava da piše o kozmetičkim proizvodima, proizvodima za ulepšavanje kao i jeftinim uradi sam savetima.\n"Imala sam previše slobodnog vremena ali i želju da pomognem ljudima ukoliko ne mogu da se odluče koji proizvod da kupe. Ja kada želim da kupim neki proizvod prvo guglujem recenzije i tek onda pazarim, tako da je bilo potpuno prirodno da počnem da se bavim time", rekla je Nataša.\nKookosinela poseduje odlično smišljen dizajn stranice na kojem možete veoma lako naći željeni proizvod. Iako je Nataša u ovome nova, savetuje buduće blogere o najefikasnijim načinima promocije svog rada.\n"Za početak potrebno je da imaju neko osnovno znanje o onome što pišu, da ne bi došlo do toga da kopiraju tuđe sadržaje. Naravno moraju to da vole i da imaju dovoljno slobodnog vremena" kazala je Nataša i dodala da je samo pitanje vremena kad će vam se to sve isplatiti.\nOvo je definitivno blog na kojem možete pronaći recenzije onih malo manje popularnih ali ipak kvalitetnih proizvoda. Nataša se nada da će uz pomoć fejsbuka i saradnje sa Serbian Beauty Bloger portalom uspeti da poboljša čitanost bloga. Kao najbolji način promocije pominje Fejsbuk jer je on trenutno najaktuelnije virtualno mesto među mladima.\nUkoliko želite da saznate koja je boja ruža trenutno aktuelna ili kako da zaštitite kosu tokom zime preporučujemo vam da posetite Kookosinela blog.\nKada na hranu gledate kao na člana porodice, a ne kao na nužno zlo, onda je jasno da ste zapatili…\nPosetite Laughing Squid\nAko vas zabavljaju otkačene stvari, a volite da istražujete, donosimo vam odličan sajt.


Jakšić (SRS): Mirović prevario Bunjevce, Pastor saučesnik u prevari\nBeta 10. septembra 2018. 13:30\nŠef poslaničke grupe Srpske radikalne stranke (SRS) u Skupštini Vojvodine Djuradj Jakšić optužio je danas predsednike Skupštine i Vlade Vojvodine, Ištvana Pastora i Igora Mirovića, da su „prevarili“ Bunjevce, jer odbijaju da stave van snage dokument iz 1945. po kojem su Bunjevci, kako je rekao, „brutalno, na bazi falsifikata pretvarani u Hrvate“.\nJakšić je na konferenciji za novinare rekao da zahteva od Ištvana Pastora, koji je i predsednik Odbora za ustavno-pravni položaj Vojvodine, da se posle deset meseci, „udostoji“ da zakaže sednicu tog Odbora i u skladu s Poslovnikom uvrsti predlog Deklaracije o stavljanju van snage akta Glavnog narodnooslobodilačkog odbora za Vojvodinu iz 1945. godine.\n„Pastor najgrublje krši Poslovnik i već deset meseci ignoriše inicijativu, koju su Odboru uputila tri člana ovog skupštinskog tela“, rekao je Jakšić i naveo da su članovi Odbora Slobodan Orlović, Zoran Vučević i Smiljana Glamočanin Varga četiri puta slali zahtev Pastoru za zakazivanje sednice Odbora.\nOn je rekao da Pastor, ne postupajući u skladu s Poslovnikom, saučestvuje sa Igorom Mirovićem „u besomučnoj prevari bunjevačke nacionalne manjine“.\n„Mirović je početkom godine javno obećao da će se sporni, asimilatorski, akt staviti van snage, kako bi, makar i simbolično, bila ispravljena nepravda prema Bunjevcima i Šokcima. Medjutim, posle Vučićeve posete Hrvatskoj, Mirović je zaboravio na svoje obećanje i Bunjevce više ne sme ni da pomene“, kazao je Jakšić.\nOn je dodao da se ne sme zaboraviti „izuzetna uloga Bunjevaca u slavnim danima“ iz novembra 1918. godine, jer, uz Srbe, Bunjevci imaju najveće zasluge za donošenje „istorijskih odluka o prisajedinjenju Srema, Banata, Baranje i Bačke matičnoj srpskoj državi“.\n„U godini kada obeležavamo stogodišnjicu od oslobodjenja i prisajedinjenja, Skupština Vojvodine se mora ograditi od prisilne asimilacije Bunjevaca i Šokaca“, poručio je Djuradj Jakšić.


Savjet EU pozvao na hitno formiranje vlasti na svim nivoima BiH\nSavjet EU ponovio je nedvosmislenu posvećenost evropskoj perspektivi BiH, kao jedinstvene, ujedinjene i suverene zemlje i pozvalo na hitno formiranje vlasti na svim nivoima, bez daljeg odgađanja, navodi se u zaključcima objavljenim na internet stranici Evropskog savjeta.\nU zaključcima se podsjeća da je za napredak na putu ka EU potrebno efektno sprovođenje reformi.\n"Uzimajući u obzir činjenicu da još nije formirana vlast na svim nivoima nakon prošlogodišnjih izbora, Savjet ponovo poziva BiH da nastavi sa formiranjem vlasti i da to učini bez daljeg odlaganja, u interesu svih građana", ističu iz Savjeta EU.\nEvropski savjet podsjetio je i na zaključke iz juna ove godine, u kojima je primljeno na znanje mišljenje Evropske komisije.\nU zaključcima se navodi i to da Savjet pozdravlja vojnu operaciju EUFOR-a "Altea" i potvrđuje se spremnost EU da nastavi sa sprovođenjem njenog mandata u pružanju podrške vlastima BiH u održavanju bezbjednog i sigurnog okruženja.\n"Savjet sa zanimanjem čeka predstavljanje sljedećeg strateškog pregleda u 2021. godini, koje bi trebalo da bude osnova rasprave sa zemljama članicama o zadacima EUFOR-a i opcijama za budućnost operacije, imajući u vidu podršku napretku BiH na polju evropskih integracija, kao i bezbjednosnu situaciju na terenu", ističe se u zaključcima.\nSavjet EU ističe da razumije važnost nastavka koordinacije operacije "Altea" sa drugim međunarodnim učesnicima na terenu.\n"U isto vrijeme, EU nastavlja da poziva vlasti u BiH da, uz podršku međunarodne zajednice, ubrzaju napore u uklanjanju viška municije, oružja i eksplozivnih naprava, kao i na polju uklanjanja mina", dodaje se u zaključcima Evropskog savjeta.\nEvropska unija formiranje vlasti u BiH\nCvijanovićeva u Briselu: Neformiranje vlasti na nivou BiH nas košta\nFormiranje vlasti u BiH ima šanse, ali bez izmišljenih uslova\nFormiranje vlasti uslov za realizaciju strateških projekata


Konferencija sa naglaskom na informaciono-komunikacione tehnologije Konferencija sa naglaskom na informaciono-komunikacione tehnologije – Personal magazin\nKonferencija o tehničkim, administrativnim, finansijskim i pravnim aspektima Okvirnog programa 7 (FP7 – Framework Programme 7), sa posebnim naglaskom na informaciono-komunikacione tehnologije (IKT), biće održana u Beogradu, od 20. do 21. februara 2008. godine.\nMinistarstvo za telekomunikacije i informatičko društvo Republike Srbije i Generalni direktorat za informaciono društvo i medije Evropske komisije organizuju ovu Konferenciju sa ciljem da se najšira i stručna javnost upoznaju sa mogućnostima koje pruža Okvirni program 7 Evropske unije.\nNa ovoj Konferenciji, visoki predstavnici Generalnog direktorata za informaciono društvo i medije Evropske komisije objasniće pravila i uslove učešća u programu FP7, kao i način pripreme, podnošenja, pregovaranja i implementacije uspešnih projekata. Na skupu će u ime Generalnog direktorata govoriti Stephan Pascall, savetnik direktora Generalnog direktorata, Willy Van Puymbroeck, šef finansijsko-administrativnog sektora Generalnog direktorata i Morten O. Moller, šef sektora za informaciono društvo Generalnog direktorata.\nTakođe, uspešni saradnici na projektima prethodnog programa, FP6, prikazaće svoja iskustva i objasniće očekivanu korist od učešća u projektima.\nSa ciljem da ojača naučnu i tehnološku bazu i promoviše istraživanja i tehnološki razvoj koji podržavaju evropska strateška opredeljenja, Evropska unija je pokrenula 7. Okvirni program za istraživanje i tehnološki razvoj pod skraćenim nazivom FP7 (Framework Programme 7). Strateško opredeljenje Evropske unije je podsticanje sopstvenog razvoja koji vodi ka društvu zasnovanom na znanju (knowledge based society), a to je informaciono društvo koje treba da bude konkurentno u svetskim razmerama. Sada je EU otvorila mogućnost učešća u Programu FP7 i zemljama koje nisu njene članice.\nPlanirano je da ovaj Program traje sedam godina, od 2007. do 2013, a njegov ukupni budžet iznosi više od 50 milijardi evra i znatno je veći od budžeta koji je imao prethodni program FP6.\nFP7 je najveći istraživački i razvojni program Evropske unije.\nPoseban deo Konferencije biće posvećen prezentaciji kompanija iz zemalja članica Evropske unije i iz Srbije, kako bi se sagledao zajednički interes za saradnju u projektima Programa FP7. Na taj način, potencijalni učesnici u projektima Programa FP7, iz inostranstva i iz Srbije, koji su zainteresovani za slične teme, imaće prilike da u direktnim susretima razmene mišljenja i iskustva i razmotre mogućnost zajedničke saradnje, posebno onih projekata koji su od regionalnog interesa za razvoj zemalja Zapadnog Balkana.\nU projektima FP7 mogu da učestvuju pojedinačni istraživači, istraživačke grupe na univerzitetima i institutima, mala i srednja preduzeća, kao i velike kompanije. Od sredine 2007. godine, Srbija se smatra ravnopravnim učesnikom u Okvirnom programu 7, sa statusom pridružene članice (Associate Member), a učesnici iz Srbije mogu ravnopravno sa drugim učesnicima iz Evrope da predlažu projekte i budu njihovi koordinatori.\nKao što to često biva, istraživači i protagonisti najnovijih informaciono-komunikacionih tehnologija, bez kojih se ne može zamisliti nijedno savremeno društvo i njegov razvoj i napredak, znaju da budu brži od svih paragrafa, sporazuma i zakona i da na najbolji i najefikasniji način trasiraju put koji je strateško opredeljenje naše zemlje, a to je put Srbije ka Evropskoj uniji.\nDetaljne informacije o Konferenciji FP7 date su na vebsajtu Konferencije: http://fp7.mtid.sr.gov.yu.vietdevtrick/\nKonferencija sa naglaskom na informaciono-komunikacione tehnologije was last modified: January 26th, 2008 by Redakcija


Ružić: Od ponedeljka nema škole u Srbiji koja je kompletno na onlajn nastavi - MAČVANSKI INFO\nOdluka Tima bazirana je na boljim podacima koji se odnose kako na obrazovne ustanove, tako i na same lokalne samouprave, a oni potvrđuju ono što govorimo godinu dana – da škole nisu mesto transmisije, kao i da se deca zaražavaju najviše van škole. Zato, poručuje ministar, važno je da roditelji ne šalju decu u školu ukoliko bilo ko od ukućana oseća ikakve simptome ili je zaražen.\nMinistar je naveo da je Tima za praćenje i koordinisanje primene preventivnih mera u radu škola, takođe, doneo odluku da se drugi model organizacije obrazovno-vaspitnog rada , odnosno kombinovana nastava od ponedeljka 4. oktobra 2021. godine primenjuje u srednjim školama na teritoriji 23 lokalne samouprave.\nPre donošenja odluke, za svaku lokalnu samoupravu razmatrani su opšta epidemiološka situacija, podaci iz nadzora o obolevanju od kovid-19 kod učenika i nastavnika, kao i podaci o utvrđenim klasterima obolelih, odnosno broju odeljenja i grupa koja su prešla na drugi i/ili treći model nastave usled obolevanja učenika\nPrema podacima iz nadzora preuzetim iz elektronskog sistema „Servis javnog zdravlja“ koje je Ministarstvu prosvete, nauke i tehnološkog razvoja dostavio Institut za javno zdravlje „Milan Jovanović Batut“ u nedelji od 20. do 29. septembra 2021. godine broj obolele dece školskog uzrasta od 6 do 18 godina je bio 3834 (0.49%) obolelih.\nU osnovnim i srednjim školama na teritoriji Republike Srbije, ukupno je 297 (0.75%) odeljenja (16 i manje učenika) koja su zbog najmanje tri slučaja infekcije učenika u odeljenju promenila način organizacije rada sa neposrednog rada na onlajn nastavu u poslednjih 10 kalendarskih dana. Ukupno je 1417 (3.57%) odeljenja (17 i više učenika) koja su zbog najmanje dva slučaja infekcije učenika u odeljenju promenila način organizacije rada sa neposrednog na kombinovani model u poslednjih 10 kalendarskih dana i 242 (0.61%) grupe u kojima se iz kombinovanog modela nastave prešlo na onlajn (pojava tri slučaja infekcije učenika) u poslednjih 10 kalendarskih dana.\nMinistarka Kisić Tepavčević u Šapcu: Podrška lokalnim samoupravama u jačanju sistema socijalne zaštite\n6°C ниски облаци


VUČIĆ SUTRA SA GENERALOM STAJVERSOM: Predsednik će uručiti odlikovanje pomoćniku komandanta Nacionalne garde Ohaja | Novosti.rs\nNakon sastanka, predsednik Vučić uručiće odlikovanje general-majoru Stajversu, koji je odlikovan Ordenom srpske zastave drugog stepena za naročite zasluge u razvijanju i učvršćivanju miroljubive saradnje i prijateljskih odnosa između Republike Srbije i Sjedinjenih Američkih Država.\nSastanak će se održati u zgradi Generalnog sekretarijata predsednika Republike. Posle sastanka medijima će biti prosleđeno saopštenje, najavila je predsednikova pres služba.\nAleksandar Vučić sastanak Stiven Stajvers Nacionalna garda Ohaja\nPREDSEDNIK Srbije Aleksandar Vučić se sastao danas sa visokim predstavnikom EU za spoljne poslove i bezbednosnu politiku Žozepom Boreljom u Briselu.\nPREDSEDNIK Srbije Aleksandar Vučić upravo je stigao u zgradu Evropske službe za spoljne poslove u Briselu na sastanak sa šefom diplomatije Evropske unije Žozepom Boreljom uoči sastanka s delegacijom Prištine.


POČINJE JUBILARNI 40. MEĐUNARODNI SAJAM TURIZMA - Beograduživo.rs\nTrenutno ste naHome » POČINJE JUBILARNI 40. MEĐUNARODNI SAJAM TURIZMA\nPOČINJE JUBILARNI 40. MEĐUNARODNI SAJAM TURIZMA\nBy SS InTeam on\t 22. фебруара 2018. GRADSKA DEŠAVANJA\nDanas počinje jubilarni 40. Međunarodni Sajam turizma, jedna od najposećenijih i najuspešnijih manifestacija u zemlji i u regionu. Pod sloganom Odmor te čeka, na Beogradskom sajmu će se i ove godine okupiti veliki broj predstavnika turističkih agencija, udruženja, hotela, saveza i organizacija, međunarodnih turoperatora, ali i ljubitelja putovanja.\nOvogodišnja zemlja partner je Grčka, jedna od najposećenijih i najatraktivnijih letnjih turističkih destinacija, za koju svake godine vlada najveće interesovanje kod nas.\nI ovog puta su pripremljeni popusti za rane rezervacije, tako da već sada možete rezervisti letnje ananžmane i ostvariti sajamski popust.\nSajam turizma će se održati u halama 1, 1a, 2a, 3, 3a i 4. Pojedninačne ulaznice koštaju 300 dinara, a grupne 200 dinara (za više od 20 osoba). Za kupovinu grupnih ulaznica potrebno je dostaviti spisak osoba sa punim imenom i prezimenom, overen pečatom firme ili škole i potpisom ovlašćenog lica. Parking se po satu naplaćuje 200 dinara.\nSajam turizma će danas biti otvoren za posetioce od 10h do 18h, dok će sutra i prekosutra raditi od 10 do 19h. U nedelju, poslednjeg dana održavanja, trajaće od 10 do 17h.\nPRETHODNA VESTBUDI I TI NEČIJI HEROJ – DANAS ISPRED UŠĆA\nSledeća vest DANAS POČINJE I BEOWINE – SAJAM VINA


Ukrajinski parlament utorak o mirovnoj misiji - 28.02.2015, Sputnik Srbija\nUkrajinski parlament utorak o mirovnoj misiji\nPredsednik Ukrajine Petro Porošenko rekao je da će državni Parlament uskoro razmatrati predlog o uvođenju mirovne misije. 28.02.2015, Sputnik Srbija\npolitika, vesti, evropa, svet, ukrajina, petro porošenko, vrhovna rada\n20:32 28.02.2015 (Osveženo: 16:19 05.10.2015)\nPredsednik Ukrajine Petro Porošenko rekao je da će državni Parlament uskoro razmatrati predlog o uvođenju mirovne misije.\nOn je rekao da je taj problem izneo na sednici Saveta za nacionalnu bezbednost i odbranu, te istakao da je predlog prihvaćen jednoglasno.\n„Verujem da će se Nacrt zakona uskoro naći pred Vrhovnom radom, nadam se čak i u utorak“, izjavio je Porošenko.\nIstovremeno, premijer Ukrajine Arsenij Jacenjuk kaže da će Parlament održati sednicu u ponedeljak i da će razmatrati o reformama neophodnim za dobijanje pozajmice od MMF-a, ali nije pomenuo Porošenkov predlog.\nPrethodno je stalni predstavnik Rusije u OEBS-u Andrej Kelin istakao da je uvođenje mirovne misije u Ukrajini bilo tema o kojoj se nije ozbiljno razgovaralo, te izneo da mehanizmi za uspostavljanje misije nisu sadržani u nedavno usvojenoj rezoluciji Saveta bezbednosti Ujedinjenih nacija.


Nezadovoljni ratari i otkupljivači – RADIO TELEVIZIJA BOR\nNezadovoljni ratari i otkupljivači\n6 godina ago Ljiljana Đorđević\nBOR – Ova godina je izuzetno nepovoljna za ratare, ali i za zemljoradničku zadrugu Uljarica u Negotinu, koja je inače, najveći otkupljivač suncokreta u Srbiji. Zbog nezapamćene višemesečne suše koja je bila izražena na području cele republike Uljarica će od ratara ove sezone otkupiti oko 25.000 tona suncokreta, što je upola manje nego prethodnih godina.\nNegotinska zemljoradnička zadruga, koja je u sastavu Viktorija grupe, organizuje poljoprivrednu proizvodnju sa ratarima i poljoprivrednim dobrima iz Istočne Srbije, Braničevskog okruga i dela Vojvodine na oko 12.000 hektara. Polovinu količine suncokreta otkupljuje od ratara sa područja borskog okruga koji su ovom kulturom zasejali 6.000 hektara. U ovom delu jugoistočne Srbije žetva je završena na 70 odsto površina i prosečan rod je od 1.500 do 1.700 kilograma po hektaru. Cena suncokreta još nije određena, očekuje se da će u zavisnosti od kvaliteta biti od 36 do 38 dinara za kilogram. Najveću količinu ratari u borskom okrugu isporučuju na osnovu razmene za repromaterijal uzet za prolećnu setvu.\nZemljoradnička zadruga Uljarica u Negotinu spremna je i za otkup ostalih kultura, pre svega, kukuruza čija je berba počela ranije nego prethodnih godina i kod koga se očekuje rod manji i do 70 odsto.\nIako je rod i otkup pšenice bio bolji, to nije dovoljno da bi se ublažile posledice ovogodišnje suše. Ratarima preti opasnost da nemaju dovoljnu količinu proizvoda da se razduže, pa će, kažu odgovorni u zemljoradničkoj zadruzi Uljarica, biti primorani da do naredne sezone ovaj manjak nadoknade iz sopstvenih sredstava.\n[iframe frameborder=“0″ width=“600″ height=“450″ src=“//www.dailymotion.com/embed/video/x35lpdf“ allowfullscreen ]\nTags: Bor, Poljoprivreda, suncokret\nPrevious Aronija voće budućnosti?\nNext Odličan rod kukuruza\nPomoć za nabavku poljoprivredne mehanizacije\nPodsticaji za stočarstvo u opštini Majdanpek\n3 sedmice ago Dušica Stojanović\n17 sati ago Saša Stojčić


Rolls Royce radi na električnom avionu budućnosti | Energetski portal Srbije\nRolls Royce radi na električnom avionu budućnosti\n02.02. 2019 Mobilnost\nVeć neko vreme znamo da Rolls Royce kompanija uporno radi na razvijanju električnog sistema propulzije, sa nadom da će tako kreirati novu generaciju ekoloških aviona, koji su oslobođeni zagađenja od sagorevanja goriva i kupovine istog.\nAli sada, Rolls Royce nam otkriva svoje planove za konstruisanje sasvim električnog aviona, koji su delimično finansirani od strane britanske vlade, a delimično se rade u saradnji sa britanskim kompanijama YASA i Electroflight. Razvijen pod projektnim imenom ACCEL, novi avion nije vredan pomena samo zbog činjenice da ide na struju, već je dizajniran tako da ponese titulu najbržeg sasvim električnog modela, sa ciljem dostizanja brzine veće od 480 kilometara na sat.\nVečiti problem koji muči sve proizvođače električnih aviona svodi se na povećanje opsega i brzine, što od vas zahteva više snage, što dalje dovodi do problema povećanja kilaže zbog dodatnih pakovanja baterija. Kako bi se izborili sa svim ovim izazovima, ACCEL će koristiti najsnažnija pakovanja baterija ikada kreirana. To će mu dati priliku da svom pokretačkom sklopu da šansu da dostigne maksimalni izlaz snage od preko 1.000 ks, dok će sam avion imati raspon od 321 kilometra, što je dovoljno za let od Londona do Pariza.\nAvion je mal ii poseduje sportski dizajn, sa kokpitom koji je postavljen prema zadnjem delu aviona, iza dugačkog nosa koji mu daje oblik sličan vintage roadster automobilu. Ipak, ovaj dizajn ima i svoju praktčnu svrhu, jer je upravo dugački nos prostor za skladištenje baterija.\nIako verovatno ovaj dizajn nikada neće postati proizvodni model, on nam savršeno jasno objašnjava progress koji je napravljen u ovom polju, za samo nekoliko kratkih godina. Rolls Royce očekuje da će ACCEL biti gotov do 2020.godine, kada će pokušati da obori brzinski rekord.


Tahiri: Kosovo traži razgovore o demarkaciji granice sa Srbijom\nKosovska ministarka za dijalog sa Srbijom Edita Tahiri rekla je da će Kosovo u budućim razgovorima sa Srbijom zahtevati da se razgovara i o „demarkaciji granične linije sa Srbijom“.\nTahiri je rekla da će ove nedelje na Kosovu boraviti visoka delegacija EU.\n„Medju pitanjima koja želimo da raspravimo u ovoj fazi, tokom 2016. godine, jeste i demarkacija izmedju Kosova i Srbije“, rekla je Edita Tahiri za prištinski portal kallxo.com\nOd ostalih tema koja će, kako se očekuje, biti raspravljane tokom pregovora Kosova i Srbije su i rasformiranje paralelnih struktura Srbije na Kosovu, što je kosovski preduslov za početak rada na dokumentima o formiranju Asocijacije/ Zajednice opština sa srpskom večinom.\n„Pre nego što započne rad na izradi Statuta, (koji još nije počeo) istovremeno će početi rad i radnih grupa u Briselu, kako bi se rasformirale sve paralelne strukture Srbije na Kosovu“, rekla je Edita Tahiri.\nPrema njenim rečima, kosovska strana još nema zvaničan poziv za sastanak na visokom nivou premijera Kosova i Srbije Ise Mustafe i Aleksandra Vučića.\nKao mogući datum za taj sastanak pominje se 27. januar.


Tanjug 29. novembra 2021. 13:02\nBEOGRAD – Konkurs za prijavu za program podrške „Raising Starts“, od 15.000 švajcarskih franaka, namenjen startap timovima i kompanijama u najranijim fazama razvoja inovativnih proizvoda i usluga raspisan je danas u Naučno-tehnološkom parku Beograd, Čačak i Niš i trajaće do 28. decembra.\nPovodom raspisivanja konkursa NTP Beograd organizovao je danas onlajn konferenciju kako bi predstavili „Raising Stars“ projekat, koji se sprovodi uz podršku vlada Srbije i Švajcarske.\nTakođe, dodala je da projekat omogućava mladima da u Srbiji, u svojim regionima, razvijaju inovativne biznise „rame uz rame“ sa svetom.\nDirektorka NTP Beograd Gordana Danilović Grković zahvalila je amabasadi Švajcarske na podršci koju pruža mladim preduzetnicima i sveopštem privrednom razvoju naše zemlje.\nOsvrnula se na to da je prošle godine 13 startapova u okviru ovog projekta zabeležilo uspeh već u prva dva meseca, a da je šet od njih privuklo strane investitore, te pozvala sve zainteresovane da se prijave za konkurs, kako u Beogradu, tako i u Nišu i Čačku.\n„Pozivam sve inovativne timove da se prijavu i postanu buduće zvezde naših naučno-tehnoloških parkova“, poručila je Danilović Grković.\nIstakla je da ambasada ove zemlje projektima kao što je „Raising Starts“ nastavlja da pruža podršku Srbiji, kako bi se tehnološki, ekonomski i ekološki napredak naše zemlje podigao na viši nivo.\n„Raising Starts je pre-speed program koji startapima u najranijim fazama razvoja donosi i stručnu i finansijsku podršku do 15.000 švajcarskih franaka, bespovratno, za ubrzan razvoj inovativnih proizvoda i usluga i izlazak na globalno tržište“, kazala je ona.\nNa konferenciji su, između ostalog, predstavljeni uslovi za učešće u programu, način prijave i podrška koju inovativni timovi i kompanije dobijaju.\nPrijava za konkurs trajaće do 28. decembra, a sve potrebne informacije i online formulari za prijavu nalaze se na portalu Naučno-tehnološkog parka Beograd, Niš i Čačak.\nNakon prijave za prvu fazu programa biće izabrano 50 najboljih inovativnih ideja i timova, dok je za drugu fazu planirano da se odabere 25 najboljih.\nNa konferenciji je objašnjeno da je uslov za drugu fazu da kompanija već bude registrovana, što za prvu fazu nije uslov.\nPoručeno je da je cilj ovogodišnjeg programa da se, pre svega, podrže male kompanije u čitavoj zemlji, a da organizatori programa pružaju finansijsku, mentorsku i edukativnu podršku u skladu sa geografskim položajem.\nTimovi podržani ovim programom prošle godine podelili su svoja iskustva i pokzali otvorenost za saradnju sa novim startapima.


19.02.2020 u 11:20\nBERLIN - Specijalni izaslanik predsednika SAD Ričard Grenel demantovao je danas da su Sjedinjene Američke Države otvorene za razmenu teritorija Srbije i Kosova. „Lažne vesti”, napisao je Grenel na svom Tviter nalogu, komentarišući članak koji je juče objavio „EUobserver”. Odgovorivši direktno na tvit te redakcije, Grenel im je poručio da ga nikada nisu pozvali ili mu pisali da odgovara na ta pitanja. „Ja sam za ono što se strane u dijalogu dogovore, fokusiran sam na ekonomski razvoj, a ne politiku”, zaključio je Grenel. EUobserver juče je objavio članak pod naslovom „Sjedinjene Države još uvek otvorene za razmenu teritorija Kosova i Srbije”, a u tekstu se konstatuje da se toj ideji protivi Nemačka. U tvitu koji je taj sajt podelio uz link koji vodi do teksta piše da je\n05.02.2020 u 13:54\nPutin poručio da Rusija pomaže stabilnost na Balkanu\nRusija čini mnogo kako bi situacija na Balkanu bila stabilna, a Moskva se zalaže za uzajamno prihvatljivo rešenje između Beograda i Prištine, izjavio je danas predsednik Rusije Vladimir Putin. „Rusija mnogo čini kako bi situacija na Balkanu ostala stabilna i bezbedna. Zalažemo se za to da Beograd i Priština postignu održivo i uzajamno prihvatljivo rešenje kosovskog problema na osnovu rezolucije 1244 Saveta bezbednosti Ujedinjenih nacija”, rekao je Putin ambasadorima na ceremoniji uručivanja akreditiva u Kremlju, kojoj je prisustvovao i ambasador Srbije Miroslav Lazanski. Caption Kako prenosi portal Sputnjik, Putin je rekao i da je čovečanstvo danas u opasnosti. „Raste pretnja terorizma, šire se regionalni sukobi i ruši sistem kontrole naoružanja”, rekao je Putin i dodao da je i\n28.01.2020 u 20:46\nĐukanović primio akreditive Božovića\nPODGORICA - Predsednik Crne Gore Milo Đukanović primio je akreditivno pismo novoimenovanog ambasadora Srbije Vladimira Božovića, istakavši da određene razlike i nerazumevanja povodom nedavno usvojenog Zakona o slobodi veroispovesti ne treba da budu iskorišćene kao razlog za pogoršanje odnosa i zatvaranje prostora za saradnju dve države. Uz podsećanje da su odnosi dve države od proglašenja crnogorske nezavisnosti imali uzlazni karakter, Đukanović je ukazao na postojanje određenih pitanja koja se aktiviraju u vidu izvesnih razlika i nerazumevanja, čemu, kako je naveo, svedočimo ovih dana nakon usvajanja Zakona o slobodi veroispovesti. Đukanović je poručio da to ne treba da bude iskorišćeno kao razlog za pogoršanje odnosa i zatvaranje prostora za saradnju. „Takve situacije dodatno\nVRANjE - Američki ambasador u Srbiji Entoni Godrfi izjavio je u Vranju da mu je cilj da razgovara sa svima u Srbiji, kao i da smatra da bi to trebalo da se radi kroz direktan dijalog. „Ponekad taj razgovor vodimo putem društvenih medija i to može da bude zabavno, ali ništa ne može da zameni direktnu konverzaciju i ništa ne ostavlja bolji utisak nego poseta regionu”, rekao je Godfri posle razgovora sa gradonačelnikom Vranja, prenosi Tanjug. On je naveo da je sa gradonačelnikom Slobodanom Milenkovićem razgovarao o potencijalima tog grada i tome šta sve može da se uradi. Ambasador SAD danas je počeo trodnevnu posetu Jablaničkom i Pčinjskom okrugu, kako bi se u ovom delu Srbije upoznao sa političkom i ekonomskom situacijom. Prema planu, nakon Vranja, posetiće Preševo i Bujanovac\nPočetkom februara, Stefan Tomašević preuzima ambasadorsku poziciju u Bukureštu, gde je službovao najstariji aktivni srpski diplomata Branko Branković. Biće to samo jedna u nizu promena na čelu diplomatsko-konzularnih predstavništava Srbije u svetu. Novi šef diplomatske misije u Ukrajini Aca Jovanović, koji je na to mesto došao umesto Radeta Bulatovića, prošle srede je otputovao u Kijev. Već u prvoj polovini ove godine, kako za „Politiku” objašnjava Veljko Odalović, generalni sekretar Ministarstva spoljnih poslova, tridesetak srpskih ambasada dobiće nove šefove. Dva najznačajnija centra u kojima su ambasadori razrešeni, a još nema novih kadrovskih rešenja jesu Vašington i Peking.\nSARAJEVO – Zbog problema sa zagađenjem vazduha u Sarajevu niz visokih međunarodnih zvaničnika i ambasadora sastao se danas sa premijerom Kantona Sarajevo Edinom Fortom, simbolično noseći maske. Britanski ambasador Metju Fild pozitivno je na Tviteru ocenio sastanak, ali je dodao da su potrebne odlučnije mere, prenosi Tanjug. „Važni razgovori danas između Kantona Sarajevo i međunarodnih partnera o kvalitetu vazduha. Preduzimaju se dobri koraci, ali su odlučnije radnje potrebne na svim nivoima”, napisao je Fild. On je objavio i fotografije sa sastanka, kao i scene iz parka ispred Vlade KS gde je grupa građana organizovala mirne proteste zbog velikog zagađenja vazduha u glavnom gradu BiH. Skupu je prisustvovalo pedesetak građana, a na fotografijama se vidi kako oni, ali i međunarodni\n20.01.2020 u 15:22\nBocan-Harčenko: U februaru poseta visokog zvaničnika Rusije\nPredsednik Srbije Aleksandar Vučić primio je u Beogradu ambasadora Ruske Federacije Aleksandra Bocan-Harčenka, koji je za sledeći mesec najavio posetu visokog ruskog zvaničnika. Vučić je, kako se prenosi u saopštenju, izrazio zadovoljstvo što se njegov veoma intenzivan dijalog sa predsednikom Rusije Aleksandrom Putinom nastavio i početkom 2020. godine. Predsednik je u razgovoru sa ambasadorom rekao da mu je učešće na svečanom otvaranju gasovoda „Turski tok” u Istanbulu dalo priliku da sa ruskim predsednikom razgovara o različitim globalnim kretanjima, koja imaju uticaj na svetsku ekonomiju i energetsku bezbednost, ali da je uveren da će srpska privreda i domaćinstva imati sigurno snabdevanje gasom. Kako se navodi u saopštenju, Vučić je rekao da je posebno počastvovan što će i ove


"EKONOMSKA SARADNJA NAPREDUJE"\nMina, MINA business\n14.02.2017. 16:10h Ažurirano: 14.02.2017. 16:10h\nEkonomska saradnja između Crne Gore i Bosne i Hercegovine (BiH) napreduje, zbog čega bi se u narednih nekoliko godina moglo govoriti o respektabilnom trgovinskom obimu između dvije države, saopštio je predsjedavajući Savjeta ministara BiH, Denis Zvizdić.\nOn je nakon sastanka sa crnogorskim premijerom, Duškom Markovićem, na zajedničkoj konferenciji za medije kazao da je obim spoljnotrgovinske razmjene već sada između 450 i 500 miliona konvertibilnih maraka (KM).\n“Veliki broj industija u BiH ima veoma značajan rast, posebno metalna i industrija namještaja, poljoprivreda i prehrambena i turizam”, kazao je Zvizdić koji je na čelu delegacije Savjeta ministara BiH u zvaničnoj posjeti Crnoj Gori.\nOn je ocijenio da se fokus saradnje mora staviti na poboljšanje putne komunikacije između BiH i Crne Gore.\n“Zbog toga smo govorili o ozbiljnoj rekonstrukciji dijelova puta Sarajevo – Foča – Šćepan Polje – Podgorica i o projektu koji ćemo predstaviti evropskim partnerima kao zajednički regionalni projekat, a to je željeznička pruga od Čapljine preko Trebinja do Nikšića”, kazao je Zvizdić.\nOn je dodao da će se, ako se ostvare ti projekti, saradnja unaprijediti u narednih nekoliko godina, s obzirom na kvalitet proizvoda i dobru saradnju privrednika.\nKada je u pitanju sektor energetike, Zvizdić je kazao da BiH, Crna Gora i kompletan Balkan imaju vrlo ozbiljne kapacitete u tom sektoru.\n“BiH se po hidropotencijalu nalazi na osmom mjestu u Evropi. Kada su u pitanju vodni potencijali između BiH i Crne Gore tu vidimo velike potencijale”, saopštio je Zvizdić.\nMarković je kazao da je energetski sektor za obje države jedan od ključnih razvojnih potencijala i da tu postoje zajednički interesi.\n“U periodu koji slijedi tom pitanju ćemo posvetiti dužnu pažnju. Mi ćemo brzo pripremiti ugovor o upravljanju vodama, koji će nam biti dobra ili ključna osnova tako da i taj resurs iskoristimo”, zaključio je Marković.\nPredsjednici Marković i Zvizdić su saopštili da su se dvije delegacije saglasile u ocjeni da evropska perspektiva Regiona nema alternativu.\nCrna Gora je na bilateralnom sastanku ministra evropskih poslova Aleksandra Andrije Pejovića i ministra vanjskih poslova BiH Igora Crnadaka iskazala spremnost da stavi na raspolaganje Bosni i Hercegovini svoja znanja i iskustva iz procesa pristupanja Evropskoj uniji na čemu je gostujući ministar iskazao zahvalnost. Kao bitan korak u tom smjeru ministri su potpisali Sporazum o saradnji Vlade Crne Gore i Savjeta ministara Bosne i Hercegovine u procesu pristupanja Evropskoj uniji.\nPredsjednik Vlade Crne Gore iskazao je očekivanje da Bosna i Hercegovina ove godine počne pristupne pregovore sa Evropskom unijom i da moguće odmah otvori neka pregovaračka poglavlja.\nMinistri odbrane Predrag Bošković i Marina Pendeš ocijenili su na bilateralnom sastanku da je saradnja dvije zemlje u oblasti odbrane kvalitetna posebnp u okviru Američko-jadranske povelje, zajedničkog učešća u Resolute Support misiji u Avganistanu, kao i obukama za učešće u operacijama podrške miru.\nEkonomija, finansije i infrastruktura\nEkonomska saradnja i to naročito u oblasti energetike kao i bolje infrastrukturno povezivanje bile su važne teme kako na planarnom sastanku delegacija dviju zemalja tako i na bilateralnim sastancima resornih ministara. Na sastanku ministrice ekonomije Crne Gore Dragice Sekulić i zamjenika predsjedavajućeg Savjeta ministara i ministra vanjske trgovine i ekonomskih odnosa BiH Mirka Šarovića zaključeno je da je u cilju boljeg korišćenja hidropotencijala Crne Gore, BiH i Srbije potrebna bolja koordinacija ne samo za potrebe proizvodnje već i u procesu upravljanja.\n„Neprihvatljivo je da su Crna Gora i Bosna i Hercegovina na ovakav način povezane“ – rekao je nakon razgovora predsjednik Vlade Crne Gore ocijenivši da je poboljšanje infrastrukture ključno pitanje razvoja obiju država. Predsjedavajući Savjeta ministara BiH je ocijenio nakon razgovora da je loša infrastrukturna povezanost dviju držva prepreka za njihovu još bolju saradnju. S tim u vezi dvije zemlje su saglasne da na ovom planu rade bilateralno kao i u okviru regionalnih inicijativa prije svega kandidovanjem zajedničkih projekata kroz Berlinski proces. Zajednički je konststovano da su za obje države prioritetni projekti Jadransko-jonskog autoputa, Jadransko-jonskog gasovoda, o pruzi Nikšić – Trebinje – Čapljina kao i poboljšanje postojeće putne infrastrukture koja povezuje Crnu Goru i Bosnu i Hercegovinu.\nMinistar saobracaja i pomorstva Crne Gore Osman Nurković i ministar komunikacija i transporta BiH Ismir Jusko dogovorili su na sastanku rekonstrukciju puta Plužine – Foča kao najkraću vezu dvaju glavnih gradova.\nBosna i Hercegovina je na sastanku ministara finansija Darka Radunovića i Vjekoslava Bevande iskazala spremnost da podrži Crnu Goru da postane ravnopravna ostalim državama nastalim od Jugoslavije u pregovorima o sukcesiji.\nLjudska prava i prava etničkih grupa\nNa sastanku ministra za ljudska i manjinska prava Crne Gore Mehmeda Zenke i ministrice za ljudska prava prava i izbjeglice BiH Semihe Borovac dogovorena je saradnja u vezi sa osobama koje se vode kao nestale. Takođe je bilo riječi o pravima različitih nacionalnih zajednica, ravnopravnosti polova kao i o drugim pitanjima u vezi sa poštovanjem međunarodnih dokumenata koja se tiču ljudskih prava.\nSagovornici su se saglasili da zajednička platforma koja je usvojena na prošlogodišnjoj regionalnoj konferenciji u Budvi na temu unapređenja rodne ravnopravnosti u državama Zapadnog Balkana i Turskoj podrazumijeva ne samo unapređenje i razmjenu informacija i iskustava između svih institucionalnih mehanizama u vezi sa integrisanošću politike rodne ravnopravnosti već i doslovno sprovođenje Istanbulske konvencije. Buduća konkretna saradnja\nNa zvaničnim sastancima je iskazana spremnost da dvije strane u neposrednoj budućnosti potpišu niz akata koji bi unaprijedili saradnju i otklonili neke od prepreka. Tokom posjete upućen je poziv predsjedniku Vlade Crne Gore da posjeti Bosnu i Hercegovinu. Predsjedavajući Savjeta ministara BiH Denis Zvzidić je saopštio da je njegova zemlja u cilju još bolje saradnje spremna i na zajedničku sjednicu Savjeta ministara BiH i Vlade Crne Gore.\nZvizdić i Brajović: Dvije države bez otvorenih pitanja\nCrna Gora i Bosna i Hercegovina (BiH) nemaju otvorenih pitanja, što je dodatan stimulans za nadogradnju i nastavak bliske saradnje u realizaciji projekata od zajedničkog interesa, ocijenili su zvaničnici dvije države.\nPredsjednik Skupštine Crne Gore, Ivan Brajović primio je danas u Podgorici predsjedavajućeg Vijeća ministara BiH, Denisa Zvizdića.\nKako je saopšteno iz Skupštine, tokom susreta razmijenjena su mišljenja o procesu evropskih i evroatlanskih integracija Crne Gore i BiH, situaciji u regionu, kao i daljem unaprijeđenju parlamentarne saradnje.\nBrajović je rekao da posjeta Zvizdića, predstavlja još jednu potvrdu odličnih odnosa i intenzivnog političkog dijaloga koji dvije države u kontinuitetu razvijaju i da Crna Gora pruža punu podršku BiH u ostvarenju njenih strateških ciljeva.\n"Obostrano je konstatovano da istorijska upućenost, posvećenost regionu, njegovoj stabilnosti i napretku obavezuju na stalnu saradnju i komunikaciju. Države nemaju otvorenih pitanja, što je dodatan stimulans za nadgradnju i nastavak bliske saradnje u realizaciji projekata od zajedničkog interesa, istakli su sagovornici", kaže se u saopštenju.\nZvizdić je čestitao na svim uspjesima koje je Crna Gora postigla na putu evro-atlanstkih integracija i izrazio uvjerenje da će i parlamentarna saradnja biti značajno unaprijeđena.\nOn je ukazao da je u toku formiranje grupe prijateljstva sa Parlamentom BiH, što će u velikoj mjeri doprinijeti intezivnijoj komunikaciji institucija i njihovih ekspertskih timova.\nSastanku su prisustvovali i potpredsjednici Skupštine Crne Gore, Branimir Gvozdenović i Genci Nimanbegu, kao i predsjednik Odbora za međunarodne odnose i iseljenike, Andrija Nikolić i predsjednik Odbora za evropske integracije, Adrijan Vuksanović.\nDenis ZvizdićCrna Gora i BiHDuško Marković\n20.01. 18:05 h\t146\t87736


Filterski sistemi - Evroskop\nDonaldson filterе za maglu i ekstrakciju dimова\nKako pronalazač patrone za prašinu, Donaldson Torit® obezbeđuje najkompletniji asortiman filter patrona koji ekonomično povećavaju produktivnost i efikasnost proizvodnje. Naši patronski filterski sistemi projektovani su da uhvate širok spektar čestica prašine koje mogu inhibirati proizvodno okruženje.\nEkstrakcija dima od zavarivanja\nPeskarenje i metaloobrada\nProizvodnja vestackih Đubriva\nAutomobilska industrija I mnoge ostale industriske grane\nNudimo kompletnu liniju moćnih filterskih sistema sa vrećama koji sakupljaju prašinu iz proizvodnih procesa. Više od 50 godina filterski sistemi sa vreća koriste se za sakupljanje industrijske prašine, pružajući čitav niz rešenja od male i sitne neprijatne prašine do ekstremno velikih opterećenja prašine, a prikupljena prašina može da se vrati u proizvodni proces čime se smanjuju gubici u proizvodnji i osigurava čista i zdrava radna sredina. Naši najistaknutiji filterski sitema sa vrećama su Dalamatic®, Unimaster®, Sivac koji održavaju proizvodni proces neprekidan i čist.\nPeskarenje i sacmarenje\nPoljoprivreda i đubriva\nAutomobilska i mnoge ostale industriske grane\nMetala i mašinska obrada\nNapredna tehnologija koja sakuplja submikronske zagađivače – maglu i dim od CNC obrade.\nDonaldson Torit® je razvio širok spektar ekstraktora koji obezbeđuju čist vazduh za zaposlene i čisto radno okruženje kao što su: čisti podovi, nemasne i nelepljive radne površine. Sakupljena magla i dim kroz naprednu tehnologiju filtera vraćaju se kao kondenzat u CNC mašinu i ponovo koriste u daljim radnim procesima\nDonaldson “ATEX” oprema\nSve na zahtev, konsultujte nas !!!\nMetalna industrija & Mašinska obrada\nSvuda je potrebno


Specijalizovani kursevi turskog | Akademija Aleksandrija\nSpecijalizovani kursevi turskog\nTurski za turizmologe, poslovni i vikend kursevi\nPočetna » Kursevi jezika » Turski jezik » Specijalizovani kursevi turskog\nKonverzacijski kursevi – A2, B1, B2 (2 meseca)\nKonverzacijski kursevi turskog jezika u školi Akademija Aleksandrija\nKonverzacijski kursevi turskog jezika namenjeni su polaznicima koji poznaju turski jezik minimum na nivou A2 ili pohađaju kurs turskog jezika na nivou B1. Sa učenjem novog jezika javlja se barijera u usmenom izražavanju, iako polaznici dobro savladaju gramatiku i vokabular, pa su konverzacijski kursevi usmereni na poboljšanje govora na stranom jeziku, uvežbavanje akcenta i naučene gramatike. Ljudi uglavnom poseduju pasivno znanje ovog jezika, što znači da su sposobni da razumeju, ali im je teško kada ga govore.\nda pasivno znanje pređe u aktivno poznavanje turskog jezika\nukoliko želite da kvalitetno savladate veštine konverzacije na grčkom jeziku\nPreduslov za pohađanje kursa konverzacije turskog jezika je da ste završili A2 nivo. Poželjno je da ste na kursu za B1 nivo ili da ste ga završili. Časovi su organizovani u grupama, s tim što su grupe male, od najčešće 6 polaznika, kako bi se neka vežbanja mogla raditi u paru. Na ovom kursu je teorija svedena na minimum, akcenat je na razgovoru i slušanju razgovora na turskom jeziku, kako bi se polaznici uočavali greške u izgovoru, a i usvajali nove reči i fraze. Što se teorijskog dela tiče, radi se revizija osnovnih gramatičkih oblika koji su rađeni na nivou na kojem polaznici usavršavaju konverzaciju. U tim gramatičkim okvirima se i unapređuje konverzacija praćenjem standardnog programa kursa. Akcenat je na preslušavanju materijala i međusobnoj usmenoj komunikaciji polaznika.\nU tabeli su predstavljene karakteristike konverzacijskog kursa turskog jezika.\nUčenje poslovnog turskog u školi za jezike Akademija Aleksandrija\nKurs poslovnog turskog jezika namenjen je biznismenima i poslovnim ljudima čije poslovne obaveze zahtevaju komunikaciju na turskom jeziku i susretanje sa ovim jezikom u raznim situacijama. Da li je u pitanju turska kompanija ili partner u radu koji dolazi iz Turske, na profesionalnom planu je neophodno da zablistate ukoliko želite dugotrajniju i uspešnu saradnju, a poznavanje turskog jezika u poslovne svrhe je jedna od veština koja će vam omogućiti bolju poziciju u startu.\nPreduslov za pohađanje kursa poslovnog turskog je da ste završili A2 nivo standardnog kursa. Časovi su organizovani u grupama, s tim što su grupe male, od najčešće 5-6 polaznika. Kurs se sastoji iz dva dela. U prvom delu, koji se razvija tokom celog kursa, se utvrđuje naučeno i prelazi na viši nivo u učenju jezika i gramatike kroz standardni kurs. Paralelno se obrađuju nastavne jedinice koje se odnose na svakodnevnu poslovnu komunikaciju, koja se usredsređuje na situacije sa kojima se susrećete u poslovnom okruženju.\nVeći deo časova je posvećen međusobnoj konverzaciji i preslušavanju razgovora na turskom jeziku, kako bi se polaznici oslobodili i uvežbali komunikaciju koja će im biti neophodna u svakodnevnom radu.\nVikend kursevi turskog jezika\nVikend kursevi turskog jezika namenjeni su polaznicima koji tokom radne nedelje imaju puno obaveza, menjaju smene na poslu ili im druge obaveze u popodnevnim satima ne dozvoljavaju da pohađaju kurs turskog jezika.\nSvaki tip kursa turskog jezika koji želite pohađati u našoj školi može biti vikend kurs. Subotom i nedeljom u dogovorenim prepodnevnim ili popodnevnim terminima moguće je pohađati grupni vikend kurs u trajanju od 90 minuta standardnom dužinom trajanja kursa po nivou.\nU tabeli su predstavljene karakteristike i vrste vikend kurseva turskog jezika.


Saopštenje Agencije za borbu protiv korupucije - juGmedia\nSaopštenje Agencije za borbu protiv korupucije\nAgencija za borbu protiv korupcije traži od nadležnih institucija efikasnu istragu napada na Miroslavu Milenović, članicu Saveta za borbu protiv korupcije, koji se dogodio u subotu, 21. novembra, u podne, u ulazu zgrade u kojoj živi.\nAgencija za borbu protiv korupcije podseća da je pre samo tri meseca, 27. avgusta, takođe ispred svog kućnog praga, napadnut Ivan Ninić, saradnik Saveta i novinar.\nKako je malo verovatno da saradnici na istim projektima, oboje ispred ulaza u svoje domove, slučajno dobijaju batine od pobesnelih huligana, a više verovatno da je reč o organizovanoj akciji uterivanja straha batinama, Agencija traži hitno pronalaženje i kažnjavanje učinilaca i eventualnih nalagodavaca ovih napada.\nMiroslava Milenović, kao forenzički računovođa, već više godina sarađuje sa Agencijom za borbu protiv korupcije u obuci zaposlenih koji kontrolišu izveštaje o imovini i prihodima funkcionera, a svojim bogatim iskustvom u praćenju tokova novca pomaže i u izradi izveštaja o kontroli političkih subjekata.\nZa 10 kapitalnih projekata 30 miliona evra\nNa poslednjoj sednici Gradske skupštine Pirota odbornici su usvojili Plan kapitalnih investicija za period od 2021. do 2024. godine, koji se sastoji…\nPonovo gorela divlja deponija u bivšoj „Betonjerki“\nGust crni dim ponovo je večeras oko 21.30 sati kuljao sa divlje deponije kod zgrada nekadašnjeg preduzeća „Graditelj“, poznatija kao Betonjerka,…\n01.12.2015. u 05:25\nU okviru ove korupcionaske afere gradjani Vlasotinca traze istinu i u svom dvoristu i povracaj hotela i kako je korupcijom mafijas i kriminalac iz Zemuna d.mihaljcic sa nasim lokalnim potrckom goncem oteo hotele GROZD i ZEMUN i ostavio grad bez hotela,a uposlene 100-ak radnika bez posla.Ista grupa je u svojim biografijama puna kriminalnih radnji otimacina,zelenasenja i sl.a utociste je nasla u nasoj sredini;takodje treba imati na umu da je bliska rodj ovog kr izvesna sud VS u Bg v mihaljcic.


Udruženje za pomoć osobama sa autizmom uručilo je pakete svojim članovima - Humanitarniradio.inf\nдец 28, 2021 članovima, paketi, pomoć osobama, sa autizmom, Udruženje\nUdruženje za pomoć osobama sa autizmom uručilo je pakete svojim članovima povodom predstojećih novogodišnjih i božićnih praznika. Na ovaj način želeli smo da ih iznenadimo i obradujemo, a njihovim porodicama pokažemo da zajednica brine i misli o njima. Osobe sa autizmom vole novogodišnje pakete bez obzira na kom su uzratu. Paketi su podeljeni u nedelju 26. decembra u restoranu Kvart u Kragujevcu. Donator paketa je humanitarna fondacija „ADRA“ Serbija, koja je ove godine ostvarila prvi put saradnju sa našim Udružnjem i donirala 40 novogodišnjih paketa za naše članove osobe sa autizmom iz Kragujevca.\nProjekat „Children helping children“ je organizovala Nemačka ADRA. Osnovna ideja projekta je da deca iz Nemačke sama pripreme novogodišnje pakete za decu u stranim zemljama koja su bez roditeljskog staranja, boluju od različitih hroničnih bolesti ili su ekstremno siromašna. Zbog specifičnosti problema iz autističnog spektra porodici je potrebna velika podrška zajednice. Osobe sa autizmom često su nevidljive i veoma često diskriminisane zbog specifičnosti koji nosi sam autizam i zato što veliki broj osoba sa autizmom ne može da brine o sebi. Osobe sa autizmom nisu samostalne i njima je pomoć i podrška potrebna tokom celog života.\nOsobama sa autizmom, ovake aktivnosti su značajne. Uključivanjem marginalizovanih grupa u život zajednice kroz različite programe doprineće njihov bolji položaj u društvenoj zajednici. Ukoliko su Vam potrebne detaljnije informacije možete ih dobiti od predsednice Udruženja Danijele Nešović na broj telefona 065/319-22-55\nizvor i foto: UDRUŽENJE ZA POMOĆ OSOBAMA SA AUTIZMOM, KRAGUJEVAC\nVesti EU info centra 25.12.2021.


Amerikanci povlače diplomate sa Kube - Sputnjik Srbija\n07:06 04 Jun 2020\n07:46 29.09.2017 (osveženo 12:15 29.09.2017) Preuzmite kraći link\nPrema planu Stejt departmenta, čija se izrada privodi kraju i koji bi mogao da bude objavljen u narednim danima, SAD će sa Kube povući članove osoblja koji nisu od ključnog značaja i porodice diplomata, navode isti, neimenovani izvori, prenosi danas Rojters.\nNeizvesno je, međutim, da li će povlačenje biti dobrovoljno ili prisilno, a jedan američki zvaničnik je rekao da se pojedini detalji plana još razrađuju.\nDvadesetak službenika Ambasade SAD u Havani i članova njihovih porodica žalili su se oštećenje sluha koje je izazvano takozvanim „zvučnim“ napadima i mnogi od njih su morali da se vrate u Ameriku na lečenje.\nKubanski ministar spoljnih poslova Bruno Rodriges preneo je pre dva dana američkom državnom sekretaru Reksu Tilerson da kubanske vlasti nemaju nikakve veze sa neobjašnjivim „napadima“ na zdravlje američkih diplomata, dodajući da Havana još nema dokaze da objasni šta se desilo.\nNa sastanku u Vašingtonu koji je održan na zahtev Kube i koji je prvi na tom nivou od stupanja na dužnost Donalda Trampa, Tilerson je naglasio da je Kuba odgovorna da zaštiti strane diplomate na svojoj teritoriji.\ndiplomate, povlačenje, Ambasada SAD, Reks Tilerson, Kuba


Uskoro suđenje Mursiju pod novim optužbama – Minber\nsij. 19, 2014 at 5:18 pm\nSvrgnuti egipatski predsjednik Mohamed Mursi suočit će se sa suđenjem pod optužbama za uvredu pravosuđa, saopćio je u nedjelju sudski izvor, u nagovještaju da egipatske vlasti ne namjeravaju oslabiti svoju kampanju gušenja pokreta Muslimansko bratstvo.\nTo je četvrto suđenje s kojim se suočava Mursi od njegovog svrgavanja od vojske u julu prošle godine nakon masovnih protesta protiv njegove jednogodišnje vlade.\nMursi i još 25 ostalih optuženi su za vrijeđanje pravosuđa, saopćio je izvor, prenosi Reuters.\nEgipatske prijelazne vlasti pojačale su pritisak na Muslimansko bratstvo, koje su označile terorističkom organizacijom. Vlasti su uhapsile na hiljade čelnika pokreta optužujući ih za nasilje.\nBratstvo, svojevremeno najorganiziraniji egipatski politički i vjerski pokret, koji je pobijedio na pet uzastopnih izbora, negira svaku vezu s nasiljem i optužuje vojsku da je izvela puč.\nBivši predsjednik trebao bi se pojaviti u sudnici 28. januara zbog masovnog bijega iz zatvora u 2011. On se također suočava s optužbama u vezi s ubistvima demonstranata i saradnje s islamističkom grupom Hamas u provođenju terorističke urote protiv Egipta.\nEgipatska prijelazna vlada nastoji provesti politički plan koji bi doveo do predsjedničkih i parlamentarnih izbora u ovoj godini, a vojni komandant, general Abdel Fattah al-Sisi, smatra se vjerovatnim predsjedničkim kandidatom.\nU subotu su Egipćani usvojili novi ustav s većinom od 98,1 posto glasova na referendumu koji je bojkotovalo Muslimansko bratstvo.\nadmin 19 siječnja, 2014\nKerry pozdravio odluku sirijske opozicione grupacije


Živi i bori se – Dragan Jaševski\nOvaj vodič / brošura ne nudi lek niti promoviše ili obećava bilo kakav medicinski tretman ili pomoć za lečenje raka bilo koje vrste, već se prvenstveno bavi psiho – socijalnom stranom pomoći za obolele, njihove porodice i prijatelje.\nOn sadrži uopštene informacije o osećanjima, iskušenjima i iskustvima obolelih od raka i njihovih porodica nakon dijagnoze i tretmana, za vreme oporavka od medicinskog tretmana raka, kao i izazovima u slučajevima kada je rak neizlečiv.\nZa pomoć u vezi konkretnog problema koji imate, obratite se stručnjaku za tu oblast.\nTekst je pisan s’ namerom da posluži Društvu za borbu protiv raka RS kao osnov za kreiranjenje brošure sa ovom tematikom. Prema tome, on nije završen i sve primedbe, sugestije i mišljenja, koje će ga učiniti boljim i kompletnijim, su poželjni i dobrodošli.\nPreuzmite tekst i pročitajte.


Ljudi mole Dodiku do smijeha – Informer\nLjudi mole Dodiku do smijeha\nU kabinet predsjednika RS Milorada Dodika mjesečno stigne oko 150 zahtjeva za pomoć, koje upućuju građani RS-a.\nPored molbi onih koji zaista teško žive, u kabinetu kažu da se često susreću i sa neobičnim, pa čak i bizarnim zahtjevima, koji i predsjednika Dodika nekad nasmiju do suza!\nSociolog Biljana Milošević smatra da većina stanovništva bilo koje države misli da su političari „ljudi koji mogu sve“, zbog čega se oni i suočavaju kako sa uobičajenim, tako i sa pomalo ekscentričnim zahtjevima svojih građana.\nBilo je slučajeva da jedan od supružnika od prvog čovjeka RS traži da ga „zaštiti od bračnog partnera, koji mu prijeti likvidacijom“! U kabinetu naglašavaju da ovakve zahtjeve uglavnom šalju muževi, kojima, kako sami pišu, o glavi rade njihove ljepše polovine!\nPredsjednik ponekad biva zamoljen i da nadoknadi štetu vlasniku psa kog je „nepoznato lice ubilo iz čista mira“!\n” Mnogo je građana koji zbog finansijskih problema predlažu da predsjednik otkupi njihove kuće i vikendice, a njima uplati protivvrijednost u novcu. Traže i da im uveze automobile iz inostranstva ili da im, jednostavno, uplati novac za njihovu kupovinu. Neki su zahtijevali da im predsjednik pozajmi pare za vraćanje kredita ili duga zelenašima, koji će molilac kasnije u ratama uplaćivati na predsjednikov račun! O broju molbi za kupovinu krava, traktora, prozora, vrata i slično i opremanju kupatila suvišno je i govoriti – kažu u Dodikovom kabinetu.\n“Pored toga, kako naglašavaju, ljudi masovno traže da im predsjednik izmiri račune za struju, vodu i telefon, da im vrati PDV, dokupi radni staž ili poveća koeficijent rada, koji je „nezakonito smanjen”. U moru ovih kurioziteta, zahtjevi za pomoć pri zaposlenju ili rješavanju stambenog pitanja, nekako dođu kao najnormalnija stvar”, prenose Nezavisne novine.\nBiH će godišnje gubiti milione zbog ulaska Hrvatske u EU


Pravna lica se sve više zadužuju - Užice online\nPravna lica se sve više zadužuju\nPovećano zaduživanje u drugom tromesečju\nFotografija: Fabian Blank\nKrediti privredi od strane vodećih banaka u Srbiji povećani su u drugom tromesečju ove godine za 25,2 milijarde dinara.\nPosmatrano po delatnostima, najviše su kreditirana preduzeća iz oblasti saobraćaja, poslovanja nekretninama i građevinarstva, a ove firme novac najviše ulažu u obrtna sredstva i nove investicije.\nOvo govore podaci iz izveštaja Trendovi u kreditnoj aktivnosti naše centralne banke, koja iz Srbije anketira deset banaka, čija aktiva čini oko polovine ukupne aktive bankarskog sektora u našoj zemlji.\nNajviše sektoru MSP\nIznos novoodobrenih kredita privredi u drugom tromesečju, isključujući refinansirane kredite kod iste banke, bio je viši 26,2 odsto nego u istom periodu lane, pri čemu je preko 60 procenata novih kredita odobreno segmentu mikro, malih i srednjih preduzeća.\n“Ovakva kretanja u skladu su sa ocenama banaka iznetim u anketama o kreditnoj aktivnosti o snažnom rastu tražnje privrede za kreditima, pre svega u segmentu malih i srednjih preduzeća”, kažu u Narodnoj banci Srbije.\nPrema oceni banaka iznetoj u anketi Evropske investicione banke, rast tražnje za kreditima preduzeća u Srbiji je bio viši od proseka regiona. Među novoodobrenim kreditima, najzastupljeniji su bili krediti za obrtna sredstva, koje je su najviše koristila mikro, mala i srednja preduzeća, kao i krediti za investicije, koji su pretežno odobravani velikim preduzećima.\n“Zahvaljujući visokoj realizaciji koja već duže vreme ukazuje na pozitivne tendencije u investicionoj aktivnosti preduzeća, investicioni krediti su od maja postali najzastupljenija kategorija kredita privredi, sa učešćem od 41,9 procenata u junu”, pokazuje izveštaj.\nOpšti kreditni trendovi\nKada je reč o opštim kreditnim trendovima, aktivnost u sektoru kreditiranja nastavila je da beleži relativno visok međugodišnji rast, koji je u junu po isključenju efekta promene deviznog kursa iznosio 9,4 odsto i gotovo podjednako bio vođen rastom kredita privredi i stanovništvu, koji su u junu bili viši za 8,9 odsto i 9,7 procenata, u odnosu na pre godinu dana.\n“Rast kreditne aktivnosti podržan je rastom ekonomske aktivnosti i pozitivnim trendovima na tržištu rada”, ocenjuju u NBS. Kao i ranije, dodaju, tome su doprineli i povoljni uslovi finansiranja privatnog sektora, pri čemu su se kamatne stope na kredite stanovništvu spustile na nove minimume u junu.\nUslovi finansiranja ostali su, kako objašnjavaju, povoljni zahvaljujući prethodnom ublažavanju monetarne politike, još uvek niskim kamatnim stopama na međunarodnom tržištu novca, sniženoj premiji rizika zemlje i povećanoj konkurenciji medju bankama.\nIstovremeno, banke su nastavile sa aktivnostima rešavanja problematičnih kredita u 2019. i ukoliko se iz obračuna izuzmu efekti otpisa i prodaje ovih kredita, rast kreditne aktivnosti još je izraženiji, o čemu kažu govori i međugodišnji rast ukupnih kredita u junu koji je iznosio 10,5 odsto, od čega privredi 10,6, a stanovništvu 10,2 procenata.\n“Iako se kreditna aktivnost ubrzava, učešće kredita u BDP-u i dalje je ispod dugoročnog trenda, tako da ne predstavlja rizik ni po cenovnu ni po finansijsku stabilnost”.\nPorast keš pozajmica\nKada je reč o kreditima stanovništvu, oni su tokom drugog tromesečja povećani za 18,9 milijardi dinara, pri čemu se najveći deo rasta odnosio na rast gotovinskih kredita, dok je pod uticajem otpisa dela vrednosti (38 odsto) prilikom konverzije stambenih kredita indeksiranih u švajcarskim francima u kredite indeksirane u evrima, stanje ukupnih stambenih kredita smanjeno.\n“Ako se isključi efekat otpisa prilikom konverzije (17,9 milijardi dinara) stambeni krediti su u drugom tromesečju ostvarili rast od 12,6 milijardi dinara, ukazujući na nastavak povoljnih kretanja u ovom tržišnom segmentu”, objašnjavaju nadležni.\nObim novoodobrenih kredita stanovništvu u drugom tromesečju je, ako se isključe refinansirani krediti kod iste banke, bio viši za 2,6 odsto nego pre godinu dana. Gotovinski krediti činili su nešto manje od polovine ukupnih novih kredita stanovništvu, pri čemu je njihova realizacija nešto niža nego pre godinu dana što, kaže se u analizi, potvrđuje da mere NBS iz decembra 2018. usmerene na nenamensko neobezbeđeno kreditiranje stanovništva po neopravdano dugim rokovima otplate, daju rezultate.\nS druge strane, kaže se, na povećan iznos novoodobrenih stambenih kredita uticali su konverzija kredita indeksiranih u švajcarskim francima u kredite indeksirane u evrima i oporavak tržišta nepokretnosti.\nPodaci pokazuju da su krajem juna dinarski plasmani činili 33,2 odsto ukupnih plasmana privredi i stanovništvu. U odnosu na kraj 2018. dinarizacija ukupnih plasmana viša je za 0,2 procentna poena. Posmatrano po sektorima, dinarizacija plasmana stanovništvu je u junu dostigla maksimalnih 55 procenata, dok je dinarizacija plasmana privredi iznosila 14,3 odsto.\nZa manje od četiri godine otkako je usvojena Strategije za rešavanje pitanja problematičnih kredita iznos problematičnih kredita smanjen za više od 71 odsto, navodi se u analizi NBS.\nBez listi čekanja u Čajetini\nBanke pozvale dužnike: Povucite tužbe do 31. decembra i nećete snositi troškove


Kinezi zainteresovani za razvoj Ponikava – ZoomUe\nKinezi zainteresovani za razvoj Ponikava\nby Vesna Đurović · Published 29 марта, 2018 · Updated 15 априла, 2018\nBEOGRAD-Kineski ambasador u Srbiji Li Mančang potvrdio je da je kineska kompanija „Čajna Šandong“ zainteresovana za razvoj aerodroma Ponikve kod Užica. Ministarka građevinarstva Zorana Mihajlović je navela da to ministarstvo želi da razvija sve male aerodrome u Srbiji.\nLi Mančang je odgovrajući na pitanja novinara podsetio da kompanija „Čajna Šandong“ učestvuje u izgradnji Koridora 11 u Srbiji, kao i da je zajedno sa njihovim predstavnicima prošle nedelje posetio Užice i aerodrom Ponikve.\n„Pogledali smo taj aerodrom i razmenili mišljenje. Važno je da je uspostavljen kontakt između kompanije ‘Šandong’ i lokalne samouprave. Nadam se da će tu sve ići kako treba“, rekao je Mančang Tanjugu.\nGrad Užice je ranije objavio da je Kinezima tom prilikom bio najzanimljiviji projekat za osposobljavanje aerodroma Ponikve i njegovo stavljanje u komercijalne svrhe, ali i saradnja na projektu izgradnje ekskluzivnog hotelskog smeštaja na Tari.\nZorana Mihajlović je rekla da je u interesu države da razvija sve aerodorme u Srbiji, a posebno one male.\nDodaje da treba rekonsturisati put do aerodroma Ponikve „pošto je sada potrebno sat i po da bi se do njega došlo“, kao i da je potrebno uložiti najmanje 50 miliona evra u aerodrom Ponikve.\nIstiče da će ministarstvo podržati grad Užice koje je vlasnik tog aerodroma u cilju razvoja privrede i turizma u tom delu Srbije.\nTags: aerodrom ponikvekinezirazvojzorana mihajlovic\nOprez na putu zbog snega\nby branko · Published 27 новембра, 2015\nNext story Zlakuška grnčarija u očuvanju srpskog kulturnog identiteta (VIDEO)\nPrevious story Premijera Koštane u užičkom Narodnom pozorištu


Ljajić: Kinesko tržište važno za Srbiju, ali moramo da poboljšamo kvalitet i plasman - Infobrif\nObjavljeno 7.11.2019. u 12:24 poslednja izmena 7.11.2019. u 12:13\n„Srbija je značajno povećala robnu razmenu sa Кinom, u odnosu na prošlu godinu, pa je ona sada dvostruko veća u devet meseci ove godine plasirana je roba u vrednosti od 214 miliona dolara, dok je cele prošle godine prodala robu za 92 miliona dolara“, kazao je Ljajić tokom posete nacionalnom štandu Srbije na Drugom kineskom medjunarodnom sajmu izvoza EXPO u Šangaju, koji je posetila i premijerka Ana Brnabić.\n„Zato su ovi sajmovi važni. Ovo je prilika da približimo naše prozivode velikom, ali zahtevnom kineskom tržištu“, rekao je on.\nPrema njegovim rečima, zbog osnovnog problema, kontinuiteta u isporukama robe, potrebno je da se obezbede velike količine, i zato se mora ići na specifične vrste kvalitetnih proizvoda, koji nemaju konkurenciju na globalnom tržištu ili je ta konkurencija manja.\n„Ovde smo videli neke od tih proizvoda koji imaju prilike da se prodaju na ovom tržištu i siguran sam da ćemo iz godine u godinu povećavati i asortiman robe koje prodajemo, ali i njihovu količinu, pa i kontinuitet“, rekao je Ljajić. Naveo je i da Srbija mora da bude prepoznatljiva po nekom proizvodu.\nDačić: Troje državljana Srbije želi da se evakuiše iz Kine\nKina potvrdila, od korona virusa umrlo 106 osoba, a više od…\nКao primer, naveo je proizvode od tartufa, koji, kako kaže, verovatno nemaju „prodju“ u Srbiji, ali domaća lokalna kompanija koja se time bavi postaje i regionalni brend.\n„Moramo konačno da budemo prepoznatljivi po nekom od proizvoda. Česi su vodili kampanju i postali su poznati po pivu koje ovde izvoze, Italijani po vinu. Ovde je veliki broj naših vinarija i možda je to velika sasnsa, jer je u poslednjih godinu dana izvoz vina postigao veće cifre nego ranije“, dodao je on.\n„Zato moramo da se koncentrišemo na nekoliko proizvoda i da rebrendiramo proizvode koje izvozimo, da konačno budemo prepoznatljivi po nekom od njih, koji će onda otvoriti vrata i za sve druge robe“, objasnio je Ljajić, dodavši da su procene da će oko pola miliona kupaca iz svih delova sveta posetiti ovaj sajam, što predstavlja veliku šansu za srpske privrednike.\nOn je istakao i da broj kineskih turista koji dolaze u Srbiju raste i da je za devet meseci ove godine premašio 110.000. „Ukoliko se ovaj trend nastavi, imaćemo više od 140.000 kineskih turista u Srbiji“, kazao je Ljajić i podsetio da je 2016. godine u Srbiji je bilo svega 18.000 kineskih turista.\nOn je ocenio da će, sudeći prema ovim trendovima, Srbija zabeležiti više od 300.000 noćenja kineskih turista. „To su podaci koji ohrabruju i pokazuju da kampanja koju smo vodili na kineskom tržištu daje rezultate, ali i pokazuje da ima prostora da se broj kineskih turista u narednim godinama poveća“, rekao je Ljajić.\n„Ovo je tržište koje je posebno za male, turističke zemlje, sve interesantnije i ako nastavimo sa kampanjom, a potpisali smo i ugovor sa turističkom platformom ‘Alibabe’ o promociji, uz promociju na društvenim mrežama u Кini, možemo da približimo Srbiju kao turističku destinaciju kineskim turistima“, naveo je Ljajić.\nKonačni rezultati izbora na Kosovu: Pobeda Samoopredeljenja, Srpskoj listi 10 mandata\nKina potvrdila, od korona virusa umrlo 106 osoba, a više od 4.500 obolelo\nZdravstveni zvaničnici: Novi virus manje opasan od Sarsa, ali je zarazniji